text:
Rusizi: imirenge Sacco ntigitanga amafaranga ya VUP
Abayobozi b’imirenge sacco Amwe mu makoperative yo kubitsa no kuguriza Umurenge Sacco ntagitanga inguzanyo za VUP kubera ko yananiwe kugaruza inguzanyo yatanze. Ibi babivuze ku wa 10 Gashyantare 2016, mu inama yahuje ubuyobozi bw’akarere ka Rusizi n’abayobozi ba za Sacco. Zimwe muri izo Sacco zagonzwen’itegeko rya banki nkuru y’igihugu BNR zigahagarikirwa gutanga inguzanyo ni iyumurenge wa Butare , Gikundamvura, Mururu, Nkombo, Nkungu... Read More
Gakenke: Kumenya akamaro ko kuzigama byatumye barushaho kwiteza imbere
Abatuye mu Karere ka Gakenke baratangaza ko kumenya akamaro ko kwizigamira byatumye barushaho kwiteza imbere kuko hari byinshi bagezeho babikesha kwizigamira Mbere ngo abaturage ntiboroherwaga n’ibikorwa byo kwiteza imbere kuko amafaranga babonaga bayakoreshaga nabi mu bintu bitababifitiye akamaro ntibiborohere kugira icyo bageraho. Abaturage bavuga ko mbere bari bazi ko umuntu ubitsa ari wa wundi w’umukire kuko ariwe ubafite amafaranga menshi... Read More
Ngoma: Ibimina bivuguruye byatumye biteza imbere kuburyo bushimishije
Bamwe mu baturage batuye mu murenge wa Rukumbeli , mu karere ka Ngoma bavuga ko bamaze kwiteza imbere kuburyo butandukanye babikesha kuba baritabiriye gahunda y’ibibina bivuguruye bagejejweho na Cartas Diocese ya Kibungo kubufanye n’ umuryango witwa CRS (Catholic Relief Service). Ibibina bivuguruye ni uburyo abaturage bakoresha bakajya bahura rimwe mu cyumweru cyangwa mu kwezi bakizigamira... Read More
Ngoma: Nyuma yo kumenya neza imikorere ya BDF koperative z’urubyiruko ziyemeje kuyigana
Urubyiruko rwo mu murenge wa Mutendeli rwibumbiye muri koperative KOISHIMU rwatangiye umushinga wo korora amafi, ruvuga ko nyuma yo gutangira umushinga wabo bakabona ari mwiza bagiye kugana ikigo cyabashyiriweho cy’ingwate BDF (Busness Development Fund) ngo bagure umushinga wabo, kandi kibafasha mu kubona inguzanyo.. Nyuma yo kwitabira kongere y’ururbyiruko yabaye tariki 17/05/2014 bagasobanurirwamo imikorere y’ikigega cy’ingwate ... Read More
Gakenke: Nta muturage n’umwe wagombye kuba atari mu kigo cy’imari bitarenze ukwa gatandatu-Gov. Bosenibamwe
Guverineri Bosenibamwe Aime arashaka mu mezi ane abaturage baba bafite konti. Mu nama mpuzabikorwa y’Akarere ka Gakenke yitabiriwe n’abayobozi kuva mudugudu kugeza ku karere yabaye kuri uyu wa Gatatu tariki 19/02/2014, Guverineri Bosenibamwe Aime yasabye abayobozi gutoza abaturage kwizigamira bikazagera mu kwezi kwa gatandatu bose bakorana n’ibigo by’imari. Ati: “Nta muturage n’umwe wagombye kuba adafite konti muri banki cyangwa... Read More
Ngoma: Inama y’igihugu y’abana yahize ko buri mwana yagira itungo mu rwego rwo kwigira
Mu nama abana basanzwe bagirana ku rwego rw’akarere n’ababahagarariye ndetse n’ubuyobozi bubafite mu nshingano, inama y’igihugu y’abana yafashe umwanzuro ko mu rwego rwo kwigira buri mwana agomba gutunga itungo rigufi maze rikazamufasha. Binyuze mu kuzigama amafaranga make bagenda babona bahawe n’ababyeyi babo igihe bagiye ku ishuri (argent de poche) cyangwa amafaranga bahabwa ngo bagure utuntu, ngo baba bazajya bayazigama kugeza igihe... Read More
UMUCO BATOJWE WO KWIZIGAMIRA MURI SACCO WAHINDUYE IMIBEREHO Y’ABANYA MUSHELI
NYAGATARE- N’ubwo Sacco z’imirenge zatangiye abaturage batumva akamaro ko kwizigamira, abo mumurenge wa Musheli ho mukarere ka Nyagatare kuri ubu bamaze kuzigana bemeza ko byabagiriye akamaro kanini kuko zabafashije kwiteza imbere. Umurenge Sacco Musheri, ni imwe mubigo by’imari iciriritse bimaze gutera intambwe ishimishije haba muguteza imbere abanyamuryango ndetse no kuzamura ubukungu mukarere muri rusange. Kubera ko abanyamuyango biyongera... Read More
Ngoma: Abaturage barenga ibihumbi 17 bamaze kuva mu bukene kubera kwizigamira binyuze mu bimina
Abaturage bakorera mu bimina bivuguruye SILC (Saving and internal lending communities), bakorana n’umuryango CRS (catholic relief serves) mu kubaha amahugurwa bavuga ko bamaze kwikura mu bukene bitewe no kujya mu bimina. Ubuhamya bwatanzwe na bamwe mu bamaze kwiteza imbere bagaragaje ko ibimina byabafashije kwizigamira no kubona igishoro maze bikabateza imbere. Munyangiriki Albert umusore utarubaka, yatangaje ko yabaye impfubyi akiri muto bityo... Read More
Nyabihu: SACCOs providing easiest route to people’s development
For local people to participate in the construction of Sectors Savings and Credit Cooperatives (SACCOs) shows their interests in working with financial institutions and the need for financial security. All sectors of Nyabihu district have SACCO Building that was built by local people who are ready to support these financial institutions and yet reach out for their development. The vice mayor for finance and economic development of Nyabihu district... Read More
Mushubi: Gukorana n’ibigo by’imari byamugejeje ku iterambere
Mubirigi Vincent w’imyaka 40 y’amavuko, umuturage w’umuhinzi-mworozi akaba n’umucuruzi wo mu kagari ka Buteteri mu murenge wa Mushubi mu karere ka Nyamagabe, avuga ko gahunda ya Leta irangajwe imbere n’umuryango FPR-Inkotanyi ishishikariza abantu gukorana n’ibigo by’imari bakiteza imbere yamugiriye akamaro, kuko intambwe igana mu iterambere amaze gutera ayikesha inguzanyo yahawe. Ngo nyuma yo gucengerwa no gusobanukirwa n’akamaro... Read More


c: text/html

text:
Rwanda: Uko polisi yishe Imam Mugemangango Muhamed. Aya maraso y’ inzirakarengane ntazapfa ubusa!
Uyu muntu wari uhari yicwa yadutangarije ko we noneho ubu yiboneye kandi yemeye ko u Rwanda rufite ibibazo bikomeye yagize ati:” Imam Mugemangango Muhamed bamuzanye mu masaha ya saa mbiri n’igice za n’injoro, bava mu muhanda uva i Kanombe werekeza i Remera bari mu modoka ebyiri. Bageze ahitwa mu Ruturusu barahagarara, uwo mwanya umupolisi umwe yahise ajya gufungira umuhanda hepfo abandi 2 bajya haruguru. Ni uko Imam Mugemangango Muhamed baba bamukuye mu modoka bamwicaza muri kaburimbo baramubwira ngo niyicuze. Na we arababwira ngo nibamubabarire ntibamwice arababwira byose.
Baramushubije ngo navuge ibyo yakoze, arababwira ngo yarateshutse agambanira igihugu ariko nibamubabarire ntibamwice ntazasubira. Ubwo muri uwo mwanya hahita haza umukuru w’umudugudu w’aho bari. Abapolisi baramubwira ngo nahite agenda, na we aragenda. Umupolisi ufite inyenyeri abaza Imam Mugemangango Muhamed ngo urabona bimeze gute? Imam aramusubiza ngo mbabarira. Uwo muporisi ahita abwira mugenzi we ngo “fanya haraka”.
Ni uko uwo mupolisi uhawe itegeko ahita arasa Imam Mugemangango Muhamed isasu mu mutwe. Ubwo hahita haza imodoka y’ambulance ya gisirikare baterura umurambo barawutwara. Hasigaye abaporisi bane n’imodoka. Ubwo hahise haza imodoka y’umurenge wa Remera ishinzwe irondo ngo yari ihamagawe n’umukuru w’umudugudu. Bahageze hakiri amaraso mu muhanda babaza ba bapolisi ngo n’iki cyabaye? Umupolisi umwe arababwira ngo mwe muri bande? Baramubwira ngo twe turi abasirikare ba reserve force tukaba dukorera muri uyu murenge. Umupolisi arababwira ngo ahaaaaaa, ni akabazo simple kari kabaye ariko twagakemuye muzakamenyeshwa”.
Source : rugali.com

robotstxt: allowed

filter: keep


text:
Urwenya-Impyisi n'Umusore Bagiye Kumviriza
Impyisi n'Umusore Bagiye Kumviriza
Kera mu Rwanda habaga ibyo bita kumviriza. Ni uko rimwe umusore ajya kumviriza. Hari nijoro rero hagwa akavura ariko katabuza uwumviriza kumva. Agezeyo asanga yatanzwe, undi yahageze, ni uko araza amwicara iruhande.
Mu by'ukuri ntabwo yari umuntu waje kumviriza, ahubwo yari impyisi yari itegereje ko hagira agahene gaca ikiziriko kagasohoka ikagasama. Ubwo umusore akagira ngo ni mugenzi we waje kumviriza, impyisi nayo ikibwirako ari indi mpyisi yaje kwishakira amahaho.
Biratinda, bigeze aho impyisi yumva imvura irayirembeje, amazi yuzuye mu bwoya. Igira itya irikunkumura, izunguza umutwe maze amatwi arakubitana, biravuga cyane. Umusore agirango bivugiye imbere mu nzu, arahindukira ati: "Umva sha! Ya mpyisi ihita imushiha amazuru
n'umunwa irirukanka.
Shyiraho Igitekerezo!
Subscribe to: Post Comments (Atom)


text:
Muri iyi minsi haragaragara abantu mu ngeri zitandukanye batabarizwa n’imiryango itandukanye ibifite mu nshingano, ibihugu ndetse n’abantu ku giti cyabo kubera akaga barimo. Christian Today yashize hanze ibintu 5 umuntu yakorera umuntu ubabaye by’umwihariko udafite aho kuba, yatangaje ko mu byumweru bishize ubwo mu Bwongereza ndetse n’Amerika harushagaho kugwira abantu nk’aba, abantu barushijeho guhindukiza ibitekerezo byabo ngo harebwe icyakorwa.
Uru rubuga ariko rutanga ubutumwa bw’umwihariko ku banyetorero, aho rusanga nubwo bakora byinshi muri ubu buryo, ariko rwibaza ko hakwiye kugira igikorwa kugira ngo iki kibazo kigabanuke. Christian Today ikomeza ivuga ko mu myaka 20 ishize, itorero ryateraniraga hamwe bagasenga, bakiga kandi bakarebera hamwe ubufasha bwahabwa bene aba bantu batagira aho kuba.
Hamwe n’ibi byose, uru rubuga rwashyize hanze ibintu 5 wowe ubwawe n’itorero ryawe mwakora mugafasha abababaye batagira aho baba.
1. Kubatega amatwi
Kimwe mu bintu bikomeye ushobora gukorera umuntu ubabaye ni ukumutega amatwi. Hari abantu benshi bababaye, bakomerekejwe n’ibintu bitandukanye bahuye nabyo mu buzima bwabo, ariko babuze n’uwo babwira. Iyo babonye ubatega amatwi bibaremamo ikizere. Ikindi nawe biguha isura y’ikibazo, atari ukugendera gusa ku mibare yatangajwe n’abantu runaka cyangwa imiryango runaka n’icyo wakora bibaye ngombwa. 2. Kubaha ubufasha
Hari imiryango myinshi ya gikristo kimwe n’indi isanzwe irebera mu buryo bwa hafi ibibazo nk’ibi. Mu bintu ushobora gukorera umuntu nk’uyu ni ukumuha ubufasha.
3. Kubatabariza
Ubusanzwe iyo udafite icyo wakora ku kibazo ushobora guhamagarira abandi gutanga ubwo bufasha wowe udafite, kandi bitanga umusaruro.
4. Kububakira (abadafite aho kuba)
Amatorero afite inshingano yo kubera isi igisubizo, byaba ngombwa ko habaho no gutanga ubutaka bw’aho kubakira abatagira aho kuba bigakorwa. Ni ikintu gikomeye ariko wakorera umuntu ubabaye ukaba utanze umusanzu ukomeye.
5. Kubacumbikira
Iki gikorwa akenshi mu buryo bwihuta, kuko si buri gihe bimwe mu byo twavuze haruguru, byabasha gutanga ubutabazi bwa bugufi mu gukemura ikibazo. Niyo mpamvu abantu bose by’umwihariko abakristo bakwiye kugira ikibazo icyabo, kuburyo byibuze haboneka ubufasha ku mbabare cyane abadafite aho kwikinga (kuba) hirya no hino ku isi.


text:
Murakoze cyane.Mu mwanya nahamagawe na Clinton.Yadushimiye twese ku ntsinzi yacu.Nanjye namushimiye n’umuryango we ku kwiyamamaza kwari gukomeye.Byari bikomeye.
Hillary yakoze igihe kinini kandi akorana ingufu, tumurimo umwenda w’ishimwe rinini kubw’imirimo yakoreye igihugu cyacu.Kandi mbivuze mbikuye ku mutima.
Ubu ni umwanya ku banyamerika, wo kurenga amacakubiri, tugashyira hamwe, haba abarepubulike, abademokarate, abigenga mu gihugu hose. Ni umwanya wo gushyira hamwe nk’abaturage.Niyemeje imbere y’abaturage b’igihugu cyacu, ko nzaba Perezida w’abanyamerika bose.Ibi ni ingenzi kuri njye.
Kuri abo bahisemo kutantera inkunga dore ko bari bake, nzabifashisha ku nama zanyu n’ubufasha kugirango dukorere hamwe kandi twunge igihugu cyacu cyiza.
Nkuko nabivuze mu ntangiriro, ntabwo byari ukwiyamamaza ahubwo byari ihuriro rikomeye rigizwe n’amamiliyoni y’abagabo n’abagore b’abanyamurava, bakunda igihugu cyabo n’icyerekezo kimwe kandi cyiza kuri bo no ku miryango yabo.
Ni ihuriro rigizwe n’Abanyamerika b’amoko yose, amadini yose ,bava ahantu hatandukanye ndetse banafite imyemerere itandukanye, bifuza ko guverinoma yacu ikorera abaturage kandi neza.
Nidukorera hamwe, tuzatangira undi murimo ukomeye wo kongera kuba igihugu cyacu, no gusazura inzozi za Amerika (Intego zayo).
Namaze ubuzima bwanjye bwose mu bushabitsi (business) ndeba ahari amahirwe mu bantu, mu mishinga ku isi hose.Ibyo nibyo nshaka gukorera igihugu cyacu.Buri munyamerika azagira ubushobozi bwo gushyira mu bikorwa ibyo ashoboye.
Abagabo n’abagore bibagiranye, ntibazongera kwibagirana ukundi.Tugiye guhamya imijyi yacu, twubake ibiraro byacu, inzira zo mu butaka, ibibuga by’indege , ibitaro, tugiye kubaka bundi bushya ibikorwa remezo byacu.Ntituzemera kuba aba kabiri kandi tuzaha akazi abantu benshi mugihe tuzaba twongera kubaka.
Nyuma na nyuma kandi tuzita ku bahoze mu mirimo ubu bashaje.Igihe namaranye nabo muri uku kwiyamamaza, cyabaye kimwe mu byiza nagize, ni abantu batangaje cyane.
Tuzashyiraho umushinga ugaragaza iterambere ry’ubukungu. Dufite umushinga mwiza w’ubukungu.Tuzakuba kabiri iterambere ry’ubukungu ku buryo tuzagira izamuka ry’ubukungu riruta ahandi hose ku isi kandi ubwo niko tuzaba dufatanya n’ibihugu byose byifuza ko dukorana.Turizera ko tuzagirana umubano mwiza.
Nta ndoto ikomeye kugeraho, nta bibazo bikomeye bibaho, nta na kimwe dushaka kugeraho tudafitiye ubushobozi.Nta kindi kizaranga Amerika atari ikiza gusa.Tugomba kugarura ibyo igihugu cyacu gikwiye kandi dutekereze neza, twemye.Tugomba gupangira igihugu cyacu ibintu byiza.
Ndashaka kubwira Umuryango mpuzamahanga ko icyo dushyira imbere ari inyungu z’abanyamerika.Tuzaganira na buri wese kandi neza.Abantu bose, ibihugu byose.Tuzaharanira kumvikana, nabwo ari uguhangana, tuzafatanya ntabwo tuzazana amatiku.
Icyo rero navuga, nubwo kwiyamamaza birangiye, akazi kacu nk’ihuriro nibwo gatangiye.Tugiye gukorera abanyamerika. Tugiye gukora ku buryo muzishimira Perezida wanyu.Byari umugoroba udasanzwe, byari ibihe bikomeye kandi nkunda iki gihugu.


text:
Ibi byatangarijwe mu nama uyu muryango na Minisiteri y’Ubuhinzi n’Ubworozi (MINAGRI) bagiranye n’abafatanyabikorwa bayo n’abandi bafite aho bahurira n’ubuhinzi, kuri uyu wa 19 Nyakanga 2016, aho bavuze ko aya mafaranga azagera ku bahinzi ibihumbi 360, mu rwego rwo kubafasha kuzamura umusaruro.
Ibihingwa bizibandwaho muri gahunda y’imyaka itanu AGRA yatangiye, ni ibigori, ibirayi, soya, ibishyimbo n’umuceri kuko ngo binacuruzwa hanze y’u Rwanda, bikaba byazamura abahinzi.
Umunyamabanga wa Leta ushinzwe Ubuhinzi muri MINAGRI , Tony Nsanganira, avuga ko iyi gahunda ya AGRA ije gutera ingabo mu bitugu Leta muri gahunda yayo yo kurwanya inzara.
Yagize ati “Muri iyi gahunda dufatanya na AGRA, tuzita cyane ku kibazo cyo guhashya inzara kugira ngo tutazajya dutegereza ikibazo cyabaye ngo abe ari bwo tugoboka abaturage, ahubwo tugashyiraho gahunda ihamye yo kuhira imyaka mu gihe havuye izuba ryinshi cyangwa ubundi buryo bwakoreshwa kugira ngo tutazabura umusaruro.”
Akomeza avuga ko iyi nkunga ije yunganira gahunda zisanzweho zo kongera umusaruro Leta ifatanyije n’abandi bafatanyabikorwa.
Ndihokubwayo Emime, ushinzwe ibikorwa muri AGRA, avuga ko icyo bazibandaho ari ukugira ngo abaturage babone imbuto zizewe.
Ati “Tugiye kwibanda ku bushakashatsi no gukorana n’ibindi bigo bikomeye bicuruza imbuto nziza kuko ikibazo cy’imbuto ari cyo gikunze kubangamira abahinzi, haba mu Rwanda n’ahandi. Ibi biri mu rwego rwo gutuma abahinzi batagura imbuto zitujuje ibisabwa zikunze kujya ku isoko zikabahombya.”
Yongeraho ko ibi ngo bagomba kubifatanya n’ubuyobozi kuko ngo ari bwo bushyiraho gahunda zihamye z’ubuhinzi butanga umusaruro mu rwego rwo kwihaza mu biribwa.
AGRA yatangiye gukorera mu Rwanda mu mwaka wa 2007 ikaba yibandaga ku kongera umusaruro no kuzamurira ubushobozi abahinzi. Mu gihe kiri imbere, ngo ikaba iteganya gutangiza gahunda yo kwishingira abahinzi muri banki ngo babone inguzanyo bitabagoye.


text:
Uburyo abashakanye basigaye babana nk’abatandukanye
Ubusanzwe abashakanye bakagombye kubana bahuje, bafite intego imwe y’ubuzima n’ibindi bibagira umwe bigatuma babana neza kandi mu munezero. Nyamara muri iyi minsi hari bimwe byerekana ko abagore n’abagabo banana by’icyitiriro gusa ugasanga mu mitima yabo bo baramaza gutandukana.
Dore uburyo bamwe mu bashyingiranywe basigaye babana nk’abamaze gutandukana :
Gihishanya umutungo : Hari bamwe bitwa ko basezeranye ivangamutungo risesuye ariko nyamara ugasanga babaho nk’abasezeranye ivanguramutungo. Buri umwe aba afite umutungo adashaka kwereka mugenzi we. Ibyo iyo bijya gutangira bihera ku tuntu duto ugatangira guhisha amafaranga make wenda wabonyemo impano bikazakura bikagera no ku mitungo myinshi. Si byiza guhisha uwo mwashakanye umutungo ufite kuko mwese muba muwusangiye. Iyo mubikora gutyo muba mubaho nk’abamaze gutandukana kuko niho umwe atajya amenya iby’undi.
Kurara mu byumba bitandukanye : Ikindi gisigaye kivugwa cyane ni uburyo abashakanye bagira ibyumba bibiri umwe akaba afite icye hariya n’undi icyumba cye. Ku buryo ntaho muba mugihurira. Kubaho muri ubwo buzima ukumva ko ari amahoro uba wibeshya cyane. Ntibyari bikwiye ko abashakanye baba mu byumba bitandukanye cyeretse mu gihe hari impamvu runaka z’igihe gito nko kuba umubyeyi ari ku kiriri n’ibindi. Ntimugahe umwanzi umwanya ngo mube mu byumba bitandukanye kandi mwarasezeranye kuba umwe.
Guhishanya imishinga y’ahazaza : Kuba wagira igitecyerezo kijyanye n’umushinga uzabateza imbere mu gihe kizaza ukabihisha uwo mwashakanye uba umufata nkaho mwatandukanye. Ubu uzasanga umwe ajya muri banki agafata ideni atabigiyeho inama n’uwo bashakanye ukazasanga bimwikubise hejuru kandi bagombaga kuba barabigiyeho inama mbere.
Kutajya muganira : Kuganira niwo musingi wa byose mu gutuma urugo rukomera. Abantu bashakanye nyamara bakaba batagifata umwanya wo kuganira, bajye bamenya ko batangiye kwimenyereza uburyo bazabaho nyuma yo gutandukana. Iyo utakiganira n’uwo mwashakanye usanga nawe agenda yumva ko uri kure ye . Ni naho usanga aba atakigushyira mu mishinga ye kuko muba mutaganiriye ngo mubyunguraneho inama.
Guha agaciro undi muntu ukamurutisha uwo mwashakanye : Iyo wumva ko hari undi muntu ufite agaciro mu buzima bwawe yaba umubyeyi, umwana, inshuti n’undi muntu wese, ushaka ko mubaho musa nk’abatandukanye. Uwo mwashakanye niwe uba ugomba gufata iya mbere mu buzima bwawe, ukamugisha inama mbere yuko uyigisha ababyeyi bawe, inshuti zawe cyangwa se undi muntu wese. Nta wundi muntu numwe uba ugomba kwitambika hagati hanyu ngo aze mbere y’uwo mwashakanye.
Ubu ni bumwe mu buryo bugaragaza uko ingo z’abashakanye zisigaye zibaho mu buzima bw’abamaze gutandukana kandi hanze bikitwa ko babana nk’umugore n’umugabo.
Gracieuse Uwadata


text:
Ikibazo cy’aba baturage bo mu karere ka Nyagatare ngo kimaze amezi atanu.
Mujyenama Aloys avuga ko bagize ikibazo aho amariba yo mu bwoko bwa nayikondo abiri bavomaga apfiriye, ndetse n’izuba ryinshi rituma aborozi babirukana ku mariba yabo bacukurije.
Yagize ati “Ikibazo cy’amazi ino ntayo, abafite imbaraga bayakura ahitwa mu Kabare mu kigo cya gisirikare dukoresha amasaha 5 ngo tuyabone.
Aborozi izuba ryaravuye baratwirukana. Mbese uwadukorera nayikondo zacu cyakemuka.”
Niyonangana Jean Damascene we avuga ko aho nayikondo bavomaga ipfiriye bayobotse idamu Leta yubatse kuko irimo amazi menshi.
Ikibazo ariko nanone ngo bakwa amafaranga 20frw ku ijerekani, cyangwa 1000frw ku kwezi yo kubungabunga idamu, kugira ngo n’ibyuma bakoresha bavoma nibyangirika bisanwe.
Yemeza ko gutanga ayo mafaranga atabyanga ariko bakwiye kuyasonerwa muri iki gihe bagifite ibibazo.
Agira ati “Urabona amapfa ameze nabi, izuba riracyakaze ntawizeye kweza nanone, ntawufite aho akorera amafaranga. Ubu se urumva ayo mafaranga yava hehe koko? Badufashije n’ubundi ntitubyanga ikibazo ni amapfa.”
Kayitare Didas umuyobozi w’akarere ka Nyagatare wungirije ushinzwe ubukungu avuga ko ubusabe bwabo buzasuzumwa na komite icunga idamu kandi buzitabwaho.
Avuga kandi ko mu minsi mike nayikondo zabo zizasanwa ndetse na rwiyemezamirimo yamaze kuboneka.
Ati “Kubufatanye na WASAC isoko ryaratanzwe hazasanwa nayikondo 59 hubakwe n’inshya 25 zose zishyirweho imirasire y’izuba.
Rwiyemezamirimo watsindiye isoko ari hafi gutangira imirimo ikibazo kizakemuka rwose.”
Nayikondo imwe izuzura ifite agaciro k’amafaranga y’u Rwanda hagati ya miliyoni 18 kugera kuri 20.


text:
Kimwe mu bigaragaza umuntu wacu w’imbere uko ateye, ni ibyemezo dufata kubyo duhura nabyo mu buzima.
Urugero :Ushobora kuba wubahaga umuntu umurebeye ku gihagararo, mwagendana umwana muto yamutera icyondo, wakumva ibitutsi amututse ugatangira kumwaka icyubahiro wamuhaga!
Biragaragara ko gufata icyemezo ( decision making) atari ibyo guhubukirwa, kuko nibyo bigaragariza abandi uwo uriwe by’ukuri Burya umuhanga wo kwesa imihigo akaba indashyikirwa, ntategura ibyo azakora gusa, yibuka no kureba aho abandi baguye agashyiraho ibyo atazigera akora ( kirazira)
Twifashishije ijambo ry’Imana, turabona ko Kizira gufata icyemezo icyo ari cyo cyose ufite uburakari! Kuko bwagukoresha amakosa ukicuza nyuma ntacyo ugihinduye!
Yakobo1:19-20: "Nuko rero bene Data bakundwa, umuntu wese yihutire kumva ariko atinde kuvuga, kandi atinde kurakara, kuko uburakari bw’abantu budasohoza ibyo gukiranuka kw’Imana."
Wabigeraho ute? #1Itoze gutega amatwi abandi, umenyeko nabo hari ikiza cyabavamo
#2 Nihavugwa ikitakunogeye, ntuhite uzamuka ubanze utuze,usubize witonze
#3 Itoze kuvuga nkutanga igitekerezo, aho gutanga amahame ndakuka
#4 Jya wemera ko utumva ibintu kimwe nawe wese ataba akurwanya
#5 Ntukibagirwe gusaba Imana kuguha umutima wumva abandi ( flexible mind) kandi utababazwa n’ikije cyose
Ba uw’umumaro mw’isi y’imburamumaro!
Nufashwa ufashe n’abandi
Pastorviva.pcm@gmail.com POWER OF CHANGE MINISTRIES®


text:
Iyo umwana abaye imfubyi akiri muto, Imicungire y’umutungo we ikorwa bitandukanye ariko ubu tugiye kuvuga; iyo umwana afite umwishingizi cyangwa umubereye umubyeyi utaramubyaye.
Imicungire y’umutungo ikozwe n’umushingizi
Umwishingizi acunga ibintu by’urerwa ku buryo bwa kibyeyi kandi akaryozwa ingaruka zitewe n’imicungire mibi yabyo. Ashobora gukorera ku mutungo w’umwana ibikorwa byose bijyanye no kuwucunga mu gihe bigamije inyungu z’uwo mwana.
Ibikorwa umwishingizi atemerewe gukora, ni ibikorwa byose bigamije gutanga, kugurisha kimwe n’ibindi byose bishobora kubangamira umutungo w’umwana atabiherewe uburenganzira n’inama y’ubwishingire.
Uko byagenda uko ari ko kose kirazira ko umwishingizi yakora mu mutungo w’umwana atanga impano kuko binyuranije n’icyo ashinzwe cyo kurengera umutungo w’umwana wishingiwe. Na none umwishingizi ntashobora kugura ikintu cy’umwana yishingiye.
Ubwishingire burangira iyo umwana akuze cyangwa yemerewe ubukure, iyo apfuye cyangwa umwishingizi agapfa, iyo umubyeyi we yari yarabuze cyangwa yarazimiye abonetse, iyo umwe mu babyeyi amwemeye.
Iyo ubwo bwishingire burangiye, umwishingizi agomba kugaragaza mu nyandiko uburyo yacunze umutungo, ikemezwa n’inama y’ubwishingire akayishyikiriza uwari wishingiwe mu mezi abiri akurikira igihe yemerewe ubukure.
Imicungire y’umutungo n’ubereye umubyeyi umwana atabyaye
Ingingo ya 336 igika cya mbere cy’igitabo cya mbere cy’amategeko mbonezamubano igena ko
“ugizwe umwana agumana uburenganzira bwe mu muryango avukamo, muri bwo hakabamo uburenganzira bwo kuzungura”.
Ingaruka yo kugumaho kw’iyo sano ni uko uwagizwe umwana agumana uburenganzira bwe bwo kuzungura mu muryango avukamo.
Ingingo ya 339 y’igitabo cya mbere cy’amategeko mbonezamubano igaragaza ko abana barerwa n’umubyeyi utarababyaye bagira uburenganzira n’inshingano bingana n’iby’abana babyawe n’uwo mubyeyi.
Gusa uwo mubyeyi ni we wenyine ububasha ababyeyi bagira ku bana, nko kumwemerera ubukure, kumuha uburenganzira bwo gukora imirimo y’ubucuruzi cyangwa kwicungira umutungo kandi akiri muto. Uwo mubyeyi ni we wenyine ubazwa inshingano z’umwana ndetse akaba yahagarikwa no ku murimo w’ubwishingire mu gihe yaba atarangije neza iyo nshingano ye.
Agomba rero gucunga umutungo wose w’uwagizwe umwana we waba ukomoka mu muryango avukamo ndetse n’ukomoka ku muryango wamwakiriye.
Icyemezo cyo kugirwa umwana utabyawe gikurwaho iyo bisabwe mu rukiko n’ubereye umubyeyi umwana atabyaye kubera ubuhemu bw’umwana, iyo umwana amaze kwemererwa ko akuze cyangwa n’ubushinjacyaha iyo hari impamvu zikomeye.
Byanditswe hifashishijwe imfashanyigisho’ Dusobanukirwe n’amategeko agenga imicungire y’umutungo w’abashyingiranywe, impano n’izungura(2008)
Imyororokere
Imicungire y’umutungo w’umwana w’imfubyi
Iyo umwana abaye imfubyi akiri muto, Imicungire y’umutungo we ikorwa bitandukanye ariko ubu tugiye kuvuga; iyo umwana afite umwishingizi cyangwa umubereye umubyeyi utaramubyaye.


text:
Ubuyobozi bw’Intara y’Uburasirazuba burasaba abayobozi b’inzego z’ibanze n’abaturage ubufatanye mu kurwanya ubugome busigaye bukorwa bwo gutema inka zatanzwe muri gahunda ya Girinka n’ urugomo rwo gutema imyaka iri mu mirima y’abaturage; bikorwa hirya no hino mu turere tw’iyi ntara.
Umuyobozi w’Intara y’Uburasirazuba, Kazaire Judith avuga ko muri iyi minsi hadutse ikintu cy’urugomo aho bagenda bakira amaraporo y’uko inka zihabwa abaturage muri gahunda ya Girinka zitemwa, zigakomereswa, ahandi zikicwa.
Agaragaza ko iki kintu gihangayikishijwe kandi kidakwiye, ku buryo ahamagarira abayobozi n’abaturage ubufatanye mu gukumira ubu bugizi bwa nabi no guta muri yombi ababukora.
Ati “Tumaze iminsi tubona amaraporo y’aho abantu batema inka za Girinka. Hari abaziba, abazigurisha, ariko hari abazitema; ahandi bakazitera ibisongo cyangwa bakazihemukira mu bundi buryo, inka zigapfa, ibyo ntabwo bikwiye.”
Guverineri Kazaire avuga ko Girinka Munyarwanda ari gahunda nziza igamije gufasha abaturage kuva mu bukene, bakorora, bakanywa amata, bakabona ifumbire, bagatera imbere kandi bakagira ubuzima bwiza.
Avuga ko inka zihabwa abaturage zifashwe neza umubare w’ abaturage babarizwa mu cyiciro cy’ubukene wagabanyuka ku buryo bugaragara, kuko ubuhamya bw’abantu zahinduriye ubuzima bubyerekana.
Kurwanya burundu ibibazo by’urugomo rukorerwa inka za Girinka ndetse no kwangiza imyaka y’abaturage; ni kimwe mu byo Guverineri Kazaire Judith yahayemo umukoro abayobozi b’inzego z’ibanze baherutse gutozwa, abasaba kutarebera no kudahishira abakora bene ibi bikorwa by’ubugome kuko bidindiza iterambere.
Ati “Abantu batema inka, abantu batema imyaka y’abaturage mu mirima, abayirandura, abajura… ibyo byose ntibikwiye kurangwa mu midugudu yacu. Ikindi nk’abayobozi kurebera izo nka zipfa, bazica, ntabwo ari ikintu gikwiye kuba kireberwa n’abayobozi.. mwigishe abaturage ikintu cy’ubumuntu.”
Uzabakiriho Innocent ushinzwe imibereho myiza y’abaturage mu kagari ka Gatarama, mu murenge wa Kigina, Akarere ka Kirehe avuga ko nk’ubuyobozi bagiye gufatanya n’abaturage gukumira ibikorwa bibi bikorworerwa mu tugari no mu midugudu, byadindiza iterambere
Yagize ati “Ni uruhare rwacu gukumira abangiriza gahunda z’iterambere ry’abaturage. Nk’abayobozi mu nzego z’ibanze dukwiye kujya tugenzura niba ayo matungo acunzwe neza, tugafatanyiriza hamwe gukumira abashobora kuyangiriza.”
Abayobozi b’inzego z’ibanze cyane cyane abo mu rwego rw’imidugudu ; bakubutse mu itorero ry’intore z’Imbonezamihigo babwiye Imvaho Nshya ko iri torero ryabakebuye ndetse rikabereka inshingano zabo, ku buryo bagaragaza ko bavanyemo ingamba zizabafasha kunoza ibyo batitagaho, bakumva ko bitabareba.
Ubuyobozi bw’intara y’Uburasirazuba butangaza ko ubu hari kwigwa ku uburyo ahazajya hakorerwa ibikorwa by’ubugome, urugomo n’ubujura abaturage batuye umudugudu byabereyemo; bazajya bishyura ibyabuze/ ibyangijwe; kugira ngo hubakwe umuco w’uko umuntu akwiye kuba ijisho rya mugenzi we .
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Nyina wa Yabesi yamwise iryo zina kubera “agahinda” kuko yavuze ati: ”Namubyaranye agahinda’’ birashoboka ko hari n’abamukinaga ku mubyimba kubera iri zina, bituma akurana igikomere mu mutima, bimutera kujya imbere y’Imana agira ibyo ayisabira – 1 Ngoma 4:10. Ku Mana byose birashoboka, ishobora guhindura amateka y’umuntu wiswe izina ribi, akamwita irindi zina kandi akabera amahanga yose umugisha.
Hari ubwo ugira ikigeragezo, abantu bose bakabimenya cyangwa imibereho yawe ikaba izwi n’abantu bose, nawe ukumva nta kizagukura muri ako gahinda k’ibyakubayeho, ariko iyo wubaha Imana birashoboka ko yagushumbusha imyaka yawe yariwe n’inzige – Yoweli 2: 25.
Birashoboka ko hari abantu bafite ibikomere by’ibyababayeho, rimwe na rimwe baba bataranagizemo uruhare, bigatuma na bo bitwa ba Yabesi (Gahinda), ariko muri Yesaya 61:7 haravuga ngo “Mu cyimbo cyo gukorwa n’isoni kwanyu, muzagererwa kabiri; mu cyimbo cyo kumwara kwabo, bazishimira umugabane wabo.”
Yabesi amaze kumenya ko hari Imana ishobora guhindura amateka y’umuntu bikaba bishya, ajya kuyishaka yumva ko ibishoboye (kuko hari n’abayisenga bumva ibyababayeho bidashoboka ko bibavaho).
Agahinda yari afite yumvaga nta muntu uwo ari we wese washoboraga kukamumara. Ikibazo ni uko abantu benshi ibibazo byabo babibwira abandi bantu kandi na bo nta cyo babikoraho kuko na bo bafite ibyabo. Nta cyo umuntu yakumarira kuko na we hari igihe aba afite ibikomeye kuruta ibyawe.
Yabesi ageze ku Mana ayisaba ibintu bine:
1. Ayisaba umugisha
2. Ayisaba kumwagurira imbago
3. Ayisaba kumurinda ibyago
4. Ayisaba ko ukuboko kwayo kubana na we.
Bibiliya ivuga ko Imana yamuhaye ibyo yayisabye byose.
Ntibivuga ngo kuba uri umuntu w’Imana utazahura n’ibibazo, ahubwo menya ko kubakunda Imana, byose bifataniriza hamwe kubazanira ibyiza – Abaroma 8:28.
Ibyo byakubayeho Imana izabihindura ubuhamya bukomeye. Nawe Imana izafata ibyo wanyuzemo bibi ivange n’ibya none byiza, bibyare inzagihe nziza yuzuye amashimwe. Yabesi yabayeho yaratereranwe. Wenda hari n’abandi babayeho batyo.
Humura, inzagihe yawe ni nziza, numenya ko Imana ihindura amateka y’umuntu ukabyizera. Abaheburayo 11:1 “Kwizera ni ukumenya rwose ibyiringirwa, udashidikanya ko bitazaba.”
Burya Dawidi yari umunyamugisha, Sawuli ari umutunzi ariko atagira umugisha w’Imana! Tandukanya umugisha n’ubutunzi, bizagufasha kutifuza ibivuye mu butunzi bubi kandi unyurwe n’uko Imana yakugize.
Nshuti mwene data sinzi ibyo wanyuzemo cyangwa ubuzima wabayemo bikaba byaratumye nawe witwa Gahinda, ariko uyu munsi birashoboka ko wahindurirwa izina n’Imana ukitwa Mugisha, Mahirwe, Munezero n’ayandi, mbere ya byose uzirikane iri jambo rivuga ngo: ”Kubaha uwiteka ni bwo bwenge kandi kuva mu byaha ni ko kujijuka” – Yobu 28:28’’
11,048 total views, 85 views today


text:
Yasoje kaminuza mu buganga ku myaka 21
Ubusanzwe tuzi ko amasomo y’ubuganga muri kaminuza yigwa imyaka myinshi ku buryo bitosohye kubona umunyeshuri uyasoza afite imyaka nk’uyu witwa Idongesit Eseneyen, wo muri Nijeriya wiswe dogiteri ku myaka 21.
Kuva kaminuza yigisha iby’ubuganga ryitwa University of Ohio yo muri Nijeriya yatangira, nibwo bw ambere ibashije gusohokamo umukobw aukiri muto ku myaka 21 akitwa dogiteri.
Idongesit yemerewe kujya muri iyo kaminuza afite imyaka 15 gusa aho yari agiye kwiga iby’ubuvuzi. Nubwo yari afite imyaka mike cyane ntibyamubujije kwiga neza ndetse agasoza amasomo ye ariwe muto cyane mu bandi biganaga barangije muri 2013, akaba yarabiherewe igihembo.
Yagize ati : “ Igihembo nahawe cyantunguye, ntabwo nari mbyiteguye. Gusa ndishimye cyane.”
Uyu mwaro ukiri muto ubashije kwesa agahigo gakomeye ko kurangiza amasomo mu by’ubuvuzi akiri muto avuga ko yahisemo kwiga iby’ubuvuzi kuko yumvaga abikunze ndetse ngo kuko yakundaga kuza ku bitaro kenshi aje kureba amama we usanzwe ari umuforomo, ngo byatumaga arushaho kumva abikunze.
Source : Africanleadership


text:
Abayobozi n’abaturage bo mu kagari ka Nyagatugunda, mu murenge wa Zaza, i Ngoma batunguwe no gusanga abaturage babiri baturanye bombi barara hasi, mu nzu batekamo, bakihereramo, ku buryo muri izo nzu hagaragaraga umwanda ukabije.
Ibi byamenyekanye mu muganda wabaye mu cyumweru gishize tariki 25 Kamena 2016, ubwo urubyiruko rwibumbiye mu muryango Youth Volunteers na Polisi yo mu karere ka Ngoma bifatanyaga n’abaturage mu gikorwa cyo kurwanya indwara ya kirabiranya mu rutoki.
Abaturage bo muri aka kagari ka Nyagatugunda baganiriye n’Imvaho Nshya bose bahuriza ku kuba aba baturage bafite umwanda ukabije. Ngo imiryango bakomokamo yagerageje kubitaho uko ishoboye gusa yageraho igacika intege.
Mukandaruhutse ni umugore ufite n’umwana umwe, wibana mu nzu wenyine naho Habimana Jean Baptiste nta mugore agira, bombi bavuga ko kuba batamesa, kurara hasi, kurwara amavunja kwiherera aho barara n’ubuzima bubi barimo babiterwa n’ubukene.
Mahirane Jean de Dieu umuturanyi w’aba baturage bombi avuga ko bafatwa nk’abafite ikibazo cyo mu mutwe, gusa asanga ubuyobozi bukwiye kubitaho.
Ati “Ikibazo arateka yamara guteka, akarira aho yitumye, akaba ari naho aryama, ni umurwayi, afite na bakuru be baramufasha ntako batagira.”
Ndaruhutse Melchior ni umuvandimwe wa Habimana Jean Baptiste avuga ko yamufashije uko ashoboye gusa ngo ageraho akananirwa
Yagize ati “Mu buzima busanzwe, mu nzira mbona ari muzima, hambere aha haje abavandimwe twese turaterana, hariho n’uwamubwiye ati ‘tugushyirireho umuntu uzajya ukubuza kwihagarika mu nzu aranga, ntajya abura icyo kumutunga , kuko ntahinga.”
Habyarimana Cyprien, Umuyobozi w’Umudugudu wa Rebero asobanura ikibazo cya Mukandaruhutse nk’ikimaze igihe kinini.
Ati” Maze umwaka ariko icyo kibazo naragisanze, uriya mugore, twabanje kujya tumufasha noneho mukuru we w’umunyabuzima yiyememera kujya amufasha kuko afite n’umwana, niwe unahinga hano, numvaga nta kibazo ariko ubu kuba twabonye ikibazo uko kimeze, urumva yaratubeshye.”
Umunyamabanga Nshingwabikorwa w’Umurenge wa Zaza Nyamihana Philippe yagaragaje ko atunguwe no gusanga mu murenge ayoboye harimo abantu babayeho mu buzima nk’ubu kuko ngo atari azi ibibazo by’ubuzima bubi aba baturage 2 babayemo.
Maitre Vuguziga Valerie ushinzwe ubutabera mu ntara y’Uburasirazuba, akaba no mu nama y’igihugu y’abagore ku rwego rw’iyi ntara yasabye abatuye Zaza gushyira imbaraga mu mugoroba w’ababyeyi mu rwego rwo kurwanya ibi bibazo.
Ati “Tuzabafasha umugoroba w’ababyeyi, izo ngo tuzishyiremo imbaraga, tugiye gushyiraho komite yihariye izajya igenzura urugo ku rundi.”
Ubuyobozi bw’Umurenge wa Zaza bwagaragaje ko bugiye kwita ku kibazo cya Mukandaruhutse na Habimana Jean Baptiste bakabanza guhabwa Mituweli kandi bagakomeza kwitabwaho by’umwihariko.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
ven.
07
sept.
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 8, 1-7.10-13)
Bavandimwe, 1ku byerekeye inyama zatuwe ibigirwamana ni koko : twese tubifitemo ubujijuke (nk’uko mubivuga). Nyamara ubumenyi butera kwirata, naho urukundo rukajijura. 2Niba hari uwibwira ko hari icyo azi, ntarageza aho kumenya uko bikwiye. 3Ariko niba hari ukunda Imana, uwo nguwo azwi n’Imana. 4None se byaba byemewe kurya inyama zatuwe ibigirwamana ? Tuzi ko nta kigirwamana kibaho ku isi, kandi ko nta yindi mana iriho, usibye Imana imwe rukumbi. 5Koko n’ubwo hariho ibyitwa imana byinshi mu ijuru no ku isi – koko kandi ibigirwamana n’ibikomerezwa ntibibarika ! – 6kuri twe habaho Imana imwe, ari yo Mubyeyi byose biturukaho, ari na Yo tugana ; hakabaho na Nyagasani umwe Yezu Kristu, ari We ubeshaho byose natwe tukabeshwaho na We.
7Ariko bose si ko babafitemo ubujijuke. Hariho bamwe bakiva mu by’ibigirwamana, maze baba bariye inyama zabituwe, umutimanama wabo udakomeye ukabemeza ko bahumanye. 10Koko se umunyantege nke aramutse akubonye urira mu ngoro y’ibigirwamana, kandi witwa ko ujijutse, ntiyaboneraho akarya izo nyama zatuwe ibigirwamana, kandi umutima we utabimwemerera ? 11Bityo rero ubujijuke bwawe buzaba bugushije umunyantege nke, kandi ari umuvandimwe Kristu yapfiriye. 12Muri uko gucumurira abavandimwe banyu mubakomeretsa ku mutima usanzwe udakomeye, ubwo ni Kristu muba mucumuriye. 13Kubera iyo mpamvu, niba ibyo kurya bigusha umuvandimwe wanjye, nzazinukwa inyama burundu, aho kugusha umuvandimwe wanjye.
ZABURI (Zab 139 (138), 1-2.3b, 13-14ab, 23-24)
Inyik/ Nyagasani, nyobora inzira wigishije kuva kera !
Uhoraho, undeba mu nkebe z’umutima ukamenya wese !
Iyo nicaye n’iyo mpagaze byose uba ubizi,
imigambi yanjye uyimenya mbere y’igihe,
mu migenzereze yanjye yose nta na kimwe kigusoba.
Ni wowe waremye ingingo zanjye,
umbumbabumbira mu nda ya mama.
Ndagushimira ko wandemye ku buryo buhimbye,
ibikorwa byawe biratangaje.
Mana yanjye, ngenzura ugeze mu nkebe z’umutima wanjye ;
nsuzuma maze umenye ibyo mpirimbanira.
Urebe niba ntari mu nzira mbi,
maze ungarure mu nzira wigishije kuva kera !
IBANGONDIRIMBO RIBANZIRIZA IVANJILI (1 Yh 4, 12)
Alleluya Alleluya.
Niba dukundana, Imana iduturamo,
kandi urukundo rwayo ruba ruganje muri twe.
Alleluya.
IVANJILI
+ Luka (Lk 6, 27-38)
Muri icyo gihe, Yezu abwira rubanda ati 27“Mwe munyumva reka mbabwire : nimujye mukunda abanzi banyu, mugirire neza ababanga ; 28mwifurize ineza ababavuma, musabire abababeshyera. 29Nihagira ugukubita ku itama, umutege n’irindi. Nihagira ukwambura igishura cyawe, ntumwime n’ikanzu yawe. 30Ugusabye wese ujye umuha, n’ukwambuye icyawe ntukakimwake. 31Kandi uko mushaka ko abandi babagirira, abe ari na ko namwe mubagirira.
32“Niba mwikundiye ababakunda gusa mwabishimirwa mute, ko n’abanyabyaha bakunda ababakunda ? 33Bisubiye kandi, niba mugirira neza ababagirira neza namwe, mwabishimirwa mute, ko n’abanyabyaha babigenza batyo ? 34Kandi nimuguriza gusa abo mwizeye ko bazabishyura, mwabishimirwa mute ? Abanyabyaha bo ntibaguriza abandi banyabyaha, bizeye ko na bo bazabagenzereza batyo ! 35Ahubwo nimujye mukunda abanzi banyu, mugire neza kandi mutange inguzanyo mutizeye inyiturano. Ubwo rero ingororano yanyu izaba nyishi, kandi muzaba mubaye abana ba Nyir’ijuru, kuko agirira neza indashima n’abagiranabi.
36“Nimube abanyampuhwe, nk’uko So ari Umunyampuhwe. 37Ntimugashije abandi, namwe mutazashinjwa ; ntimugacire abandi urubanza, namwe mutazarucirwa ; nimubabarire abandi, namwe muzababarirwe. 38Mujye mutanga, namwe muzahabwa : icyibo gishimishije, gitsindagiye, gicugushije, gisheshekaje ni cyo bazabuzuriza, kuko igipimisho mugeresha ari cyo muzasubirizwamo.”


text:
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...


text:
ven.
29
juin
2012
ISOMO RYA MBERE
Isomo ryo mu gitabo cy’Umuhanuzi Amosi (Am 8, 4-6.9-12)
4Nimwumve ibi ngibi mwebwe murenganya abakene, mugira ngo mutsembe ab’intamenyekana bo mu gihugu, 5muvuga ngo “Mbese imboneka z’ukwezi zizarangira ryari kugira ngo dushobore kugurisha ingano, na sabato izashira ryari, ngo dushobore gufungura imifuka y’ingano twahunitse, tugabanye igipimo twunguriramo n’igiciro, tubeshyeshye iminzani y’ubuhendanyi, 6abatindi tubagure amafeza, n’abakene ku giciro cy’amasandari abiri ? Yemwe, tuzagurisha ingano zacu tugeze no ku nkumbi !”
9Kuri uwo munsi – uwo ni Nyagasani Uhoraho ubivuze – nzategeka izuba kurenga ku manywa y’ihangu, kandi ntume ku isi hacura umwijima izuba riva. 10Ingendo zanyu zigamije kunsenga nzazihinduramo iminsi y’ibyago, indirimbo zanyu zose nzihindure iz’amaganya. Abantu bose nzabakenyeza amagunira, imitwe yabo iharangurwe. Nzabatera akababaro k’urupfu, nk’ak’upfushije umwana we w’umuhungu w’ikinege, n’ibizakurikiraho bizasa n’iby’umunsi w’amaganya. 11Ngiyi iminsi iraje – uwo ni Nyagasani Uhoraho ubivuze – ari yo nzateza ho inzara mu gihugu. Ntizaba inzara yo gusonzera umugati cyangwa inyota y’amazi, ahubwo izaba inzara yo gusonzera kumva Ijambo ry’Uhoraho. 12Abantu bazajarajara, bave ku nyanja bajye ku yindi, bazerere kuva mu majyaruguru kugera mu burasirazuba bashakashaka Ijambo ry’Uhoraho, ariko ntibazaribona.
ZABURI (Zab 119 (118), 2.10, 20.30, 40.131)
Inyik/ Umuntu ntatungwa n’umugati gusa,
ahubwo atungwa n’ijambo ryose rivuye mu kanwa k’Imana.
Hahirwa abumvira ibyemezo by’Uhoraho,
bakamushakashaka babikuye ku mutima !
Ndagushakashakana umutima wanjye wose,
ntincishe ukubiri n’amategeko yawe.
Umutima wanjye wazonzwe
no guhora nifuza kumenya amateka uciye.
Nahisemo kutazagutenguha,
nsobanukirwa n’amateka yawe.
Icy’ingenzi nifuza ni ugukurikiza amabwiriza yawe,
untungishe ubutungane.
Mbumbuye umunwa wanjye ngo miragure,
kuko mfite inyota y’amatangazo yawe.
IBANGONDIRIMBO RIBANZIRIZA IVANJILI (Zab 130 (129), 7)
Alleluya Alleluya
Uhoraho ahorana imbabazi, akagira ubuntu butagira urugero.
Alleluya
IVANJILI
+ Matayo (Mt 9, 9-13)
Muri icyo gihe, 9Yezu avuye i Kafarinawumu, yigiye imbere abona umuntu wicaye mu biro by’imisoro, akitwa Matayo. Aramubwira ati “Nkurikira !” Arahaguruka aramukurikira. 10Nuko igihe Yezu yari ku meza iwe, abasoresha benshi n’abanyabyaha baraza, basangira na we n’abigishwa be. 11Abafarizayi babibonye babaza abigishwa be bati “Ni iki gituma umwigisha wanyu asangira n’abasoresha n’abanyabyaha ?” 12We rero abyumvise aravuga ati “Abazima si bo bakeneye umuvuzi, ahubwo ni abarwayi. 13Nimugende rero, musiganuze icyo iri jambo rivuga ngo ‘Icyo nshaka ni impuhwe, si igitambo.’ Erega sinazanywe no guhamagara intungane, ahubwo abanyabyaha.”


text:
Gusenga nk’ ikimenyetso cyo guca bugufi Alice
“Dore nk’uko amaso y’abagaragu bayahanga ukuboko kwa shebuja. Nk’uko amaso y’umuja ayahanga ukuboko kwa nyirabuja , niko amaso yacu tuyahanga Uwiteka Imana yacu, kugeza aho azatubabarira”. Zaburi 123:2
Maze iminsi nibaza igisobanuro cyo gusenga, ariko nasanze gusenga ari ikimenyetso cyo guca bugufi imbere y’Imana, uyereka ko ariyo ishoboye, ko uyikeneye mu buzima bwawe, ko kubaho utayifite biguteye ubwoba, ko ariyo yakurengera ku kibazo ufite……
“ Guhungira ku Uwiteka kugira umumaro kuruta kwiringira abantu.” Zaburi 118:9
Bibiliya itubwira abantu bakoresheje ubu buryo kandi koko byatanze umusaruro:
Igihe kimwe Umwami Hezekiya yahuye n’ikibazo, Umwami wa Ashuri amwoherereza urwandiko rw’iterabwoba, rumubwira ko azamutera. Hezekiya akirubona, kuko yari yaramenye ibanga ryo gusenga, aho kwitabaza abantu no kuvuza induru, we yahisemo gufata urwo rwandiko arujyana mu nzu y’Imana arurambura imbere yayo. Imana ishimwe cyane.
Ibaze nawe, umwami uyoboye igihugu wabonye urwandiko rw’intambara, akumva ikintu cya mbere yakora arukijya mu rusengero kubisengera!
Bukeye intumwa zishyikiriza Hezekiya urwandiko , ararwakira ararusoma. Hezekiya aherako arazamuka ajya mu nzu y’Uwiteka, aruramburira imbere y’Uwiteka. 2 Abami 19:14
Nuko none Uwiteka Mana yacu, ndakwinginze udukize amaboko ye,kugirango abami bo mu isi bose bamenye ko ari wowe wenyine Uwiteka Imana. Hanyuma Yesaya mwene Amosi atuma kuri Hezekeya ati: Uwiteka Imana ya Isirayeli iravuze ngo: Kuko wayisabye kukurengera kuri Senakeribu Umwami wa Ashuri, irabikwemereye. 2 Abami 19: 19-20
Hari indirimbo ivuga ngo mu gihe cyo gusenga, amasengesho yacu agera kure cyane atambuka n’inyenyeri. Umutima w’umuntu ujya imbere y’Imana ugakomanga urugi ushaka kureba Imana
“Yitaye ku gusenga kw’abatagira shinge na rugero adasuzuguye gusenga kwabo” Zaburi 102:18 Imana ishimwe
Uwitwa Esteri na Moridekayi nabo igihe kimwe bahuye n’akaga, igihe uwitwa Hamani yashakaga kwica Abayuda bose, inzandiko zari zamaze kwandikwa , zarashyizweho umukono, zaroherejwe ahantu hose. Esiteri bimugezeho , yibutse ibanga ryo guca bugufi imbere y’Imana, asaba abayuda bose kwambara ibigunira bakamara iminsi itatu batarya batanywa baririra Imana. Imana ishimwe, Imana byayikoze ku mutima ikora ikintu kidasanzwe irabarengera
Muri iki gihe cyacu ntitwambara ibigunira ku mubiri, tubyambara mu buryo bw’Umwuka . Buri wese muritwe azi uko yakwereka Imana ko yayiciriye bugufi.
Uwitwa Nehemiya nawe niko yabigenje. Ngo amaze kumva inkuru y’incamugongo ko iwabo aho avuka habaye amatongo, ko bene wabo bajyanyweho iminyago, yigiriye inama yo guca bugufi imbere y’Imana ayisaba kumurengera:
“Maze kumva izo nkuru ndicara ndarira, mara iminsi mbabaye, niyiriza ubusa nsengera imbere y”Imana nyiri’ijuru nti : Ndakwinginze Uwiteka Mana nyir’ijuru, Mana nkuru itera ubwoba, ikomereza isezerano n’imbabazi abayikunda bakitondera amategeko yayo, none tegera ugutwi kwawe kumve n’amaso yawe arebe, wumve gusenga umugaragu wawe nsengera imbere yawe muri iyi minsi ku manywa na nijoro nsabira abagaragu bawe b’abisirayeri natura ibyaha abisirayeri twagukoreye……”. Nehemiya 1: 4-6
Ikintu cyanshimishije kuri Nehemiya, ngo yabanje kwatura ibyaha by’ubwoko bwe kuko yumvaga nta kindi cyatuma Imana itamwumva. Imana ishimwe.
Basogokuruza mu kwizera, bari bazi iryo banga. Imana idusobanurire.
Ibihe byiza
Alice


text:
Indaya ikomoka mu mujyi wa Bangkok mu gihugu cya Thailand yakomerekejwe n’imeza ku buryo bukomeye ubwo yari iri mu gikorwa cy’ubusambanyi n’umukerarugendo wari waje gusura iki gihugu.
Uyu mugabo w’umukerarugendo utatangajwe amazina yazanye n’iyi ndaya muri hotel bajya mu cyumba bakora ibyo bakora gusa icyaje gutungura abari aho n’uburyo bumvise induru nyinshi y’umukobwa watakaga ashaka ubufasha bibaza ibibaye.
Aho yari aryamye huzuye amaraso menshi kubera uburyo yakomeretse.
Uyu mugabo nawe nta kindi yakoze yabonye bimuyobeye ahamagara police n’abandi bantu bashobora kumuha ubufasha kuko yabonaga byamubanye ingume icyuya cyamurenze.
Polisi n’abandi bantu baje kureba uko byagenze batanga ubufasha.
Wakibaza uti byagenze bite kugira ngo iyi ndaya ikomereke ?
Iyi ndaya n’uyu mugabo bagiye gusambanira ku meza y’ibirahuri by’umukara bajya mu mapozisiyo akomeye cyane nk’uko byatangajwe(doggy style) birangira imeza imanyutse umukobwa yikubita hasi ibirahuri byayo bimukatagura amaboko karahava.
Iyi niyo meza basambaniragaho bakora pozisiyo zigoranye nyuma iza kubateguha iramanyuka ibirahuri byayo byangiza iyi ndaya cyane.
Bamwe mu bapolisi bageze aho kwihangana byabananiye baraseka abandi bantu nabo bahageraga wabonaga ikibashishikaje cyane ari ukwifatira amafoto y’aba bombi ndeste abandi bakabifata nk’ibintu bisekeje.
Ubufasha bw’ibanze yabuhawe bamujyana no kwa muganga. Ngayo nguko indaya zirarye ziri menge namwe mukinisha gukorera iki gikorwa ahantu hashobora kubateza ibibazo na pozisiyo zigoranye mubyitondere mutazaba nk’iyi ndaya.
Mu gihugu cya Thailand indaya yangijwe n'ibirahuri by'imeza ku buryo bukomeye.


text:
Mugihe umugore ashakanye n’umugabo we, ngo burya hari ibyiciro 4 anyuramo byanze bikunze mu buzima aba atangiye aho rimwe na rimwe aba afite ingeso atari asanganwe nyamara mu gihe gito akisubiraho akababazwa n’iyo mico yari afite akaba yahinduka akajya muyindi mico itandukanye n’icyiciro aba avuyemo nkuko ikinyamakuru topsante.fr kibitubwira.
ICYICIRO CYA 1 (Stage 1)
Abagore muri iki gihe cya mbere batangira biyumva nk’aho hari ikintu kiri kubura mu buzima bwabo.Baba bafite ibintu byose bifuzaga batarashaka,nk’urugo , umuryango, umugabo ukomeye , ariko bakumva bagikeneye ibindi byabashimisha kurutaho .
Akenshi muri iki gihe abagore batangira kwiburamo ubushake bwo gukorana imibonano mpuzabitsina n’abagabo babo, aha abagore benshi bakaba batakaza ingufu zitari nkeya nagato bashaka buryo ki batagira aho bahurira n’abagabo babo kubera gutinya ko bahita babasaba ko bakora imibonano mpuzabitsaina.
Nta na rimwe bashobora kugira rimwe mu buriri n’abagabo babo , bamwe batangira kuvuga ko bumva bababara mu gihe umugabo abakozeho . Batangira kuvuga ko baribwa mu gifu. Baba banafite ubwoba ko abagabo babo bazabaca inyuma cyangwa bakabata kubera ko batagikunda imibonano mpuzabitsina.
ICYICIRO CYA 2
Abagore bahita bagira icyo nakwita ububyuke buba butewe n’umugabo wabo, batangira guha agaciro ,care cyangwa se affection abagabo babo ku buryo bw’umwihariko.
Abagore benshi ntibaba bagihura na cya kibazo cyo kudakenera imibonano mpuzabitsina by’akanya kanini ,batangira no kwicuza kubw’imyitwarire bagize muri stage ya mbere .
Baba bibuka buri kimwe cyababayeho, kandi iyo ikibazo cyo gucana inyuma kibayeho biyumvisha ko aribo babigizemo uruhare runini kubw’imyitwarire yabo yambere. Mu kurwanya uku kwishinja icyaha baba biteguye kumva no guha agaciro buri kimwe cyose abagabo babo bavuze.
ICYICIRO CYA 3
Abagore baba bitaye ku bibazo by’urugo ndetse bagafata iya mbere mu gutuma birangira , ndetse barwanyiriza kure icyatuma batana n’abagabo babo, ukababwirwa n’uko baba badashaka icyabibutsa ibihe bibi baciyemo muri stage1, bumva bagaruye ubuyanja , abenshi bumva bongeye kugarura roho nzima , bongera guha agaciro urukundo rw’abagabo.
Baba bumva ibyo barimo gukora byose bishobora kuba bitarimo gushimisha abagabo babo bityo bagaharanira kurushaho.
Aha abagore baba bafata abagabo babo nk’indahemuka kubwo kuba badaha agaciro ibibi babakoreye mbere stage1, benshi baba bibaza gutya “ese mama tuzakomeza kubana n’abagabo bacu cyangwa tuzagera aho dutane ? (a stage of limbo)” muri iki gihe abagore bazana impamvu z’uduhane abagabo bakazirengagiza babaguyaguya ndetse bakanabahora iruhande batitaye ku bibi abagore bakoze cyangwa ukwicuza kwabo muri iyo minsi, icyanyuma abagore bakenera muri iki gihe ni ukumarana igihe kirekire n’abagabo babo.
ICYICIRO CYA 4
Muri iki gice niho abagore bakomeje kuba indahemuka ku bagabo babo babona ko urushako ari rwiza, ni nabwo batangira neza kwiyumvamo umugabo ndetse bigatuma imibonano mpuzabitsina bagirana ibashimisha byimazeyo kurusha ibindi bihe bya mbere by’urushako bagize, ni naho abagore benshi batangira kuzana amazi menshi kandi neza kuko aba batangiye kunogerwa n’imibonano mpuzabitsina kandi abagore bageze muri iki cyiciro baba barabaye intwali ntibaba bagitanye n’abagabo babo kuko ibihe bikomeye baba barabirenze , abenshi batangira kumva ko kuba bataranogerwaga neza ari uko batamaranaga n’abagabo babo igihe kirekire ; aha muri iki cyiciro abagore benshi barushaho kwegera abagabo babo ndetse bashyira ibyifuzo by’abagabo imbere naho ibyabo bikaza nyuma hatarinze hagira icyatuma bahungabanya umubano wabo n’abagabo babo.
Naho ku bagore baba baratandukanye n’abagabo bakiri mu cyiciro cya mbere baba bibaza impamvu bafashe uwo mwanzuro ugayitse, ariko bakishyiramo ko batangiye ubundi buzima bushya.
Ababa baratanye n’abagabo kandi bakaba bamaze igihe babana n’abagabo babo bashya baba bumva badashaka kuvuga ku byababayeho ndetse baba bicuza kubwo kuba barateye igikomere ku mutima abana babo b’urushako rwa mbere ndetse n’uwahoze ari umugabo wabo.
M.Fils
nge ndumva ntagishya muribi gusa mujye muhugura ababa bacyubatse kuko mbona habamo guhubuka mukabana ejo ngo mukeneye divorce nuko muba mwabanye ntagushishoza kubayemo gusa abubu dukunda ibintu byiza ushobora kubana numugabo wawe mukize yakena gato ukamuta utarebye imbere hanyu cg habana mwabyaye.
What ? Abazungu bihaye ubwenge bararenza bigera n'aho basigaye batangaza ibitabaho ! Ninde koko urusha umugeni ugishaka kuba hafi y'umugabo no kurarikira imibonano mpuzabitsina ? This research is rubbish !
You are stupid
Urban Boys yafashe ingamba ku byayivuzweho
Kugona bigiye kubonerwa umuti ubivura
Charly na Nina ngo ‘Urutonde rwa PGGSS6 rurasekeje’
Hazashyirwaho isiganwa ry’amagare ryo kwibuka Lambert Byemayire
Ubusambanyi bwa Wema Sepetu na Kalisah bwatumye nyirakuru yiyahura
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
Ruhango: Abaturage basabwe kutanuma ku hakiri intege nke
Ubwo Umuyobozi w’Akarere ka Ruhango yasuraga abaturage bo mu murenge wa Kabagali mu kwezi kwahariwe imiyoborere myiza, yabasabye ko uwo mwanya udakwiye kuba uwo gukemura ibibazo by’amakimbirane n’ubwumvikane buke gusa, ahubwo ko hakwiye no kuganira ku bintu byose bibangamira abaturage mu iterambere.
Mbabazi François Xavier, ku wa gatatu tariki ya 6 Gashyantare 2013, asura Kabagli yagize ati " Kuza Kuganira namwe ni umwanya wo kugaragaza no kungurana ibitekerezo ku mishinga abaturage (...)
Ubwo Umuyobozi w’Akarere ka Ruhango yasuraga abaturage bo mu murenge wa Kabagali mu kwezi kwahariwe imiyoborere myiza, yabasabye ko uwo mwanya udakwiye kuba uwo gukemura ibibazo by’amakimbirane n’ubwumvikane buke gusa, ahubwo ko hakwiye no kuganira ku bintu byose bibangamira abaturage mu iterambere.
Mbabazi François Xavier, ku wa gatatu tariki ya 6 Gashyantare 2013, asura Kabagli yagize ati " Kuza Kuganira namwe ni umwanya wo kugaragaza no kungurana ibitekerezo ku mishinga abaturage bagamije kugeraho aho batuye, kwereka ubuyobozi ahari imbaraga nke n’ahakenewe inkunga y’ubuyobozi. »
Yabakanguriye kongera imbaraga muri gahunda zibafasha kugira imibereho myiza, kurwanya ubukene, kandi bakamenya kwizigamira, bakirinda kurira gutsemba, babifashijwemo n’umurenge SACCO.
Mu rwego rwo kurushaho kwimakaza imiyoborere myiza bihereye mu nzego z’ibanze, Mbabazi yasabye abayobozi bose kuva ku mudugudu kurushaho kunoza imitangire ya serivise, kugendera kure no kwamagana ruswa, kandi bagakemura ibibazo mu buryo bunoze kandi bwihuse.
Mu bibazo byabajijwe umuyobozi w’Akarere, ahanini biracyagaruka ku makimbirane ashingiye ku butaka.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Icyo gihe, Komisiyo y’Ubumwe n’Ubwiyunge ku bufatanye n’Umuryango Unity Club (ugizwe n’abagore b’abayobozi n’abagore bari mu bayobozi ku rwego rw’Igihugu), yahembye abarinzi b’igihango 17 barimo Gisimba Damas washinze ikigo kirera impfubyi na Padiri Ubald Rugirangoga uhora agaragara mu bikorwa by’isanamitima.
Umurinzi w’igihango, nk’uko Leta ibisobanura, ngo ni Umunyarwanda cyangwa umunyamahanga wagize ibikorwa by’ubudashyikirwa mu gusigasira ubumwe bw’Abanyarwanda, kurinda igihugu no kurangwa n’ibitekerezo by’Ubunyarwanda, aho ngo ahora atwara igihugu ku mutima ku buryo ngo yanagipfira.
Umunyamabanga Nshingwabikorwa wa Komisiyo y’Ubumwe n’Ubwiyunge, Fidele Ndayisaba, yavuze ko abagize inzego z’ibanze z’utugari, imirenge, uturere, amadini n’abandi, bagiye gushakisha abarinzi b’igihango bashya, hamwe no gusubiramo ireme ry’abamaze kwambikwa imidari.
Yagize ati "Uwagombye kuba umurinzi w’igihango ntabwo ari uwatowe, ahubwo ibyo yakoze ni byo bigomba kwivugira. Guhera mu tugari bagiye gutoranya abarinzi b’igihango ndetse no kongera gusuzuma abamaze kwambikwa imidari."
Leta igenera umurinzi w’igihango icyemezo cy’ishimwe, guhabwa ijambo mu nama zitandukanye, ndetse no kwitabwaho n’ubuyobozi bw’akarere mu rwego rwo kumurinda ubukene n’indi mibereho mibi.
Umurinzi w’igihango uzagera ku rwego rw’igihugu agomba kuba ari uwagize ibikorwa byihariye bifasha Abanyarwanda kuva mu bibazo by’ingutu, ibyo bikorwa bikaba byareze imbuto, bikaba byiganwa ndetse byigisha Abanyarwanda benshi hirya no hino mu gihugu.
Ibyo bikorwa byo gukunda igihugu kandi ngo biba bigomba gukomeza kumuranga kugira ngo akomeze gushyirwa ku rutonde rw’abarinzi b’igihango buri mwaka, nk’uko Komisiyo y’Ubumwe n’Ubwiyunge ibitangaza.
Ibikorwa byatuma umuntu ashyirwa mu barinzi b’igihango muri iki gihe, ni ibyaba bisubiza ibibazo by’ingutu birimo ubukene cyangwa ibyorezo, kandi ngo umuntu akabikora nta kuvangura kumurangwaho.
Ibyo mu gihe cyashize Komisiyo y’Ubumwe n’Ubwiyunge ishingiraho, birimo ibijyanye n’igihe cyo kubohora igihugu guhera muri 1990, ibyo mu gihe cy’amashyaka menshi, ibyo kurokora abahigwaga muri Jenoside yakorewe Abatutsi, ibyo mu gihe cy’intambara y’abacengezi, ndetse n’igihe cy’Inkiko Gacaca.


text:
Urwenya-"Boss.. noneho ko uzanye umusazi"
"Boss.. noneho ko uzanye umusazi"
Umugabo yakoreraga hanze muri Kenya, akaba yarasize umugore we mu gihugu yaturutsemo (ibanga) noneho akajya gufata agacupa agatahana inshoreke akuye muri ako kabari. Noneho mu gitondo akabaha amafaranga (shillings) y'intica ntinkize, umunsi umwe umugore we
azakumusura umugabo amutwara muri ka kabari yakundaga, za nshoreke ze zibona yazanye undi mugore batazi murako gace. Nyamugabo ajya kwihagarika, za nshoreke zegera umugore ziti "wagorwa wa mugore we, ziti "uyu mugabo muri kumwe iyo akuraranye aguha amafaranga make peee.... bati "twakugira inama yo kumureka. Umugore ararakara, umugabo aje umugore amwuka inabi ati "amakorwa yawe nayamenye sinshaka kuguma mu ndaya zawe.... umugabo ahamagara taxi voiture yamutwaraga nizo nshoreke.... umugore ageze muri taxi atangira gutonganya umugabo ari nako akubita imodoka.... taxi man ati "boss.. noneho ko uzanye umusazi !!!!! twasubiyeyo tukazana muri ba bandi uyu ko anyicira imodoka."
Shyiraho Igitekerezo!
Subscribe to: Post Comments (Atom)


text:
Urwenya-Guhebeba kw'Ihene Yabazwe nka “Caller Tune” ya Telephene
Guhebeba kw'Ihene Yabazwe nka “Caller Tune” ya Telephene
Umusore yaguze ihene, abwira umukozi we ati: "baga iyi hene, amaraso uyabike urayatekera ipusi, uruhu urwanike tuzarukoramo intebe, ibinono n'umutwe ubiteke mw'isombe, izo munda uzizingemo zingaro, imisoso uyitogose, umwijima, umutima n'impyiko impindura
n'urwagashya uzotsemo twa brochettes mfite abashyitsi.
Uramenye ntuzonone iyi hene dore ifite ibiro 18 ukuyemo amayezi, amahembe n'amajanja harasigara ibiro 15 nzibone.
Umukozi kubera umujinya w'ayo mabwiriza atyaye aramubaza ati "guhebeba kwayo se byo ntabwo tubibika ukabishyira muri caller tune za telephone yawe?
Shyiraho Igitekerezo!
Subscribe to: Post Comments (Atom)


text:
Mana tabara uyu mubyeyi.
Mana nyiribihe,nkuk wagenzereje daniel ukamukura murwobo rw’intare,nkuko wakijije wa mugore warumaze imyaka 12 imugongo,nkuko wazuye wa mwana w’umushunemukazi.ndagusabye ngo abe ariko ugenzereza uyu mubyeyi .akire mw’izina rya Yesu.Mana nkuru ntanakimwe kukunanira iyo utegetse birakomera wavuga bikaba.ndagusabye ngo uyu mubyeyi umukure muri koma umwana yabyaye amubone ari muzima ,umutware we yongere kumubona ari muzima,n’abavandimwe n’inshuti bamubone ari muzima.urakoze Mana ko wumvise gusenga kw’imbaga nyamwinshi iri hano kubw’uyu mubyeyi .AMEN
UYU MUDAMU NGE NARI IKANOMBE BATUBWIRAKO UMUNTU WAMUTEYE IKI KINYA YARABIKOZE KUBUSHAKE KUKO NGO YIGEZE KUMUSABA KO BABANA ARAMWANGIRA , AGIYE KUBYARA ASANGA ARIWE URI KUBYAZA AMUTERA IKINYA KI IMYAKA IRINDWI. UBUGOME BURAKAZE, HEJURU YABWO HARI IMANA IWURA NA ABAPFUYE NAWE AZAKIRA.
UWITEKA IHESHE ICYUBAHIRO KURI UYU MUBYEY UMUKIZEI NATWE TUZASHIMA IZINA RYAWE,KANDI USHOBORA BYOSE MANA YANJYE.
UWITEKA IHESHE ICYUBAHIRO KURI UYU MUBYEY UMUKIZEI NATWE TUZASHIMA IZINA RYAWE,KANDI USHOBORA BYOSE MANA YANJYE.
Uhoraho Mana yacu kandi Mana nzima, Gitare cyegamirwa n’amahanga. §Umugaragu wawe ndi imbere yawe kuko nkwizeye. Ndagushyira mu biganza uyu mubyeyi kandi ngusaba kumwiyereka ukamukura mu gicucu cy’urupfu amazemo imyaka itandatu. Bikorere kwihesha ikuzo n’icyubahiro ngo bose bamenye ko uri Imana. Ndabigusaba nkwizeye kubwa Yezu Kristu umwami wacu.
Imana niyo itanga ubuzima kandi ni nayo nyir’ubuzima kuko ariyo nzima.ibyo umwana w’umuntu atabasha gukora Imana yo ibasha kubikora kugira ngo yiheshe icyubahiro. Alexis nzi neza ko Imana igufitiye igisubizo kandi kiza. humura kandi komera kandi urusheho kwiringira kuko mugie gito cyane uzabona igisubizo cy’Imana. None c ntuzi ko yakuye Lazaro mugituro amazemo iminsi ine? Umugore wawe rero ntago ari mugituro ahubwo arasinziriye. Tegereza Imana ivuge ngo "MUGORE KANGUKA" hanyuma akanguke.
Imana niyo itanga ubuzima kandi ni nayo nyir’ubuzima kuko ariyo nzima.ibyo umwana w’umuntu atabasha gukora Imana yo ibasha kubikora kugira ngo yiheshe icyubahiro. Alexis nzi neza ko Imana igufitiye igisubizo kandi kiza. humura kandi komera kandi urusheho kwiringira kuko mugie gito cyane uzabona igisubizo cy’Imana. None c ntuzi ko yakuye Lazaro mugituro amazemo iminsi ine? Umugore wawe rero ntago ari mugituro ahubwo arasinziriye. Tegereza Imana ivuge ngo "MUGORE KANGUKA" hanyuma akanguke.
Mana nkuru ndagushimye ko ariwowe utanga ubuzima ninawe ubwisubiza,urahambaye ntawe uhwanye nawe mwami yesu,ushobora byose mwami wange ,mwijuru ndetse no mwisi ,uyu mwanya mwami wange yesu nizereye uriya mugabo urwaje umugore we kdi akaba amaze imyaka myinshi asinsiriye uriya musinziro udashira ,nzi neza ko kuba amaze imyaka itandatu bitagukanga kuko ntugira ubwoba kuko uri itangiriro ndetse niherezo rya byose,ndasabye kora igitangaza mwami yesu nkuko wakanguye lazalo amaze iminsi ine mumva,natwe dukeneye kubona uriya mubyeyi ari muzima kugirango numuryang we ukugirireho umugisha ,umwana abone umubyeyi we amwitaho,icyo ushaka nicyo ushima aricyo kiba kuko umukunda cyane kuruta twebwe kuko weho wemeye no kumupfira twe namuntu wakwemera gupfira undi ariko wowe yesu urabishoboye nsenze nizeye wowe yesu amen
Mana niwowe uzi icyo uteganyirije umwana wawe komeza umube hafi kandi ujye utekereza ku buzimabwe turakwinginze ngo umufashe umukize kuko ni wowe muganga we wanyuma komeza umufashe tubigusabye mu izina rya yezu kristu umwana wawe Amen.
Gusuma kw’amazi menshi no guhinda kw’inkuba: ’’ Uwiteka uri hejuru ya byose, abirusha gukomera !!"" Mwami Yesu uri mubuturo bwawe bwera, turagushimira ineza n’ubuntu utugirira ntabwo biterwa n’imirimo myiza tugukorera ahubwo ni ineza yawe itarondoreka, utubabarire ibyaha byacu twese abanyarwanda, inshuti zacu n’abaturanyi klubwo kukugomera no kwimika izindi mana zitari wewe Jehovah, utwemerere kandi tukwereke ibyo tudashobora kwifasha nyamara wewe urabishoboye, twemerere mwami udukirize uriya mu mama umaze imyaka 6 arwaye wadukoreye n’ibindi bimeze nkabyo. Urebe aho agahinda kagejeje aba bose bamusabira maze umukize kugirango ibyishimo n’umunezero uzabe mwinshi ku bamusabiye kugirango bimenyekane mu isi hose ko ari wewe Mana yo kwizeerwa yonyine, Urakoze Data ko umugambi wawe ari mwiza kuri twe, Amen !!!!
Mana ishobora byose waremye umuntu mu ishusho yawe, watanze umwana wawe kugirango acungure umuntu wawe waremye, wakoze imirimo myinshi ukorera umwana wumuntu kugeza nubu ukiyikora, none mama nzi yuko ushobora byose nta na kimwe kikunanira, Tabara uwo muja wawe Mana ntureke uyu mwana aba impfubyi cg ngo uyu mugabo apfakare, icyatumye udatwara umwuka wawe iyi myaka 6 yose ahari kwari ukugirango umuremere ubuhamya none MAna waravuze ngo dusabe tuzahabwa kdi icyo tuzasaba twizeye mu izirya rya Yesu uzagikora, Uwiteka Mana isumba byose kandi ishobora byose Nsengeye uyu mubyeyi umusubize ubuzima bwe, umukangure asubire mu rugo rwe tuzahimbaza izina ryawe. Urakoze kuko uri Imana yumva Nsenze nizeye ko ubukora mu izina rya Yesu Kristo, Amen.
Njye imbere yawe MUBYEYI BIKIRA MARIYA ngutakambira;ngusaba kuba bugufi yuriya mubyeyi n’umugabo we n’umwana bibarutse.
Mubyeyi BIKIRA MARIYA uba imbere yatwese kandi wavuze ko abagusaba badashidikinya ntacyo bazabura imbere yawe nu UMWANA WAWE YEZU KRISTU.Ntidushidikanya ko ugushaka kawe guhabwa icyubahiro.
Girira imbaga yaba bose batakambira uriya MUBYEYI .Maze igihe uzamukangurira abe natwe ubwacu tuzarusheho guhimbaza izina ryawe.Kubwa YEZU KRISTU UMWAMI WACU.Amen
Wazuye Razaro mana amaze imisi 4mugituro gukangura uyu mubyeyi byo nubusa kuri wowe mana yacu turakwizeye turakwirindiye, gusa nukwacu gukora nu kwawe mana Amen
Uru’witeka urI’mana yacu, uru’mukizawacu, uri umurengezi wacu uri agakiza kacu, kd uri’mana yacu bwite! Ayo mazina yose nayawe mana ndetse harinandi tutavuze, ariko mana yacu ayo mazina yose ahuriye kuli rimwe uri ishobora byose
MANA NZIZA IHORAHO ;WAREMYE BYOSE NA BOSE UBIVANYE MU BUSA
GIRIRA IMPUHWE URIYA MWANA NA NYINA !NTITUGUTEGEKA DATA TURINGINGA IMPUHWE ZAWE MU IZINA RYA YEZU KRISTU UMWANA WAWE UMWAMI WACU!
ijambo ry’Imana ryaje kuri ezekiyeli 37 1,10 igihe Imana yamujyanaga mukibaya cyamagupfa yumwe Imana iramubaza iti mwana wumuntu we mbese ariya magupfa yakongera akabaho ezekiyeri yaravuze ngo Mwami Uwiteka ni wowo ubizi ukomeje icyo gice cya ezekiyeli ayo magupfa yarongeye abaho ndetse umwuka iyinjiramo baba bazima bahagarara kumaguru yabo mukomere haracyari ibyiringiro kuko YESU yaranesheje ari kungoma
Mana, nkuko wanyigaragarije cya gihe, igaragarize nabangaba.
Bikiramariya Nyirimouhwe tugirire impuhwe twese abaguhungiyeho
Mama duhungiyeho these mugushaka kwawe haboneka byose utegeka indwara zikakumvira kiza kiza uyumubyeyi tuzashimira wowe wera
Uwiteka mana ya Isaka , ya Yakobo n’Abraham
kiza uyu mubyeyi kuko mu kuboko kwawe kwera harimo gukiza, tuzashima izina ryawe, Mu izina rya Yesu christo w’ I nazarete, Amen!
Turagushima Mana, Imana numuganga Asumba abandi, Izomukiza Kuko Irashoboye
leta nitangaze icyakorwa ngo uyu muntu ave muri aka gahinda uko nibo babikoze
Ijambo ryawe rira bwirango ugutwikwawe ntikwapfuye Ngo kunanirwe kunva.nukuboko kwa ntikwacitse Ngo kunanirwe gukora.kandi uko waruri nubu niko Uri.tuzineza ko wazuye abapfuye.mana ababyiyi turakwigyinze Ngo ukangure umajakazi wawe arebe umwana mwiza wamuhaye maze agushime.kandi natwe nitwunva yakangutse tuzatanga ituro ryishimwe.
Mana ishobora byose umukangure yishimanae n’uriya mwana wamuhaye kimwe n’umugabo we!
IMANA DATA WATWE YITWA ISHOBORABYO SE
KUREMA UMUNTU UKAMUHUMEKERAMO UMWUKA WEWE
WARABIKOZE
NUBU WABIKORA UKAMUHUMEKERAMO
AKSBYUKA YUGAHIMBAZA IZINA RYAWE
NUMURYANGO WE HOZA AMARIRA
Y’UMUTWAREWE MURUHURE
IMYAKA 6 NIMYINSHYI KURITWE
KURIWOWE IGUHWANIYE NUMUNSI 1
BIKORERE KWIHESHA ICYUBAHIRO
TUBISABYE TWIZEYE MU IZINA RYA
YESU KRISTO AMEN
IMANA DATA WATWE YITWA ISHOBORABYO SE
KUREMA UMUNTU UKAMUHUMEKERAMO UMWUKA WEWE
WARABIKOZE
NUBU WABIKORA UKAMUHUMEKERAMO
AKSBYUKA YUGAHIMBAZA IZINA RYAWE
NUMURYANGO WE HOZA AMARIRA
Y’UMUTWAREWE MURUHURE
IMYAKA 6 NIMYINSHYI KURITWE
KURIWOWE IGUHWANIYE NUMUNSI 1
BIKORERE KWIHESHA ICYUBAHIRO
TUBISABYE TWIZEYE MU IZINA RYA
YESU KRISTO AMEN
I cyatumye adapfa burundu nicyo kizamukiza reka aganire nimana azagaruka akiza benshi batizera imirimo ikora
Mana nziza Mana idukunda tudakwiye turibabi turakwinginze ngontiwite kubyaha byacu ahubwo utugirire impuhwe rebana ubwuzu uwo mubyeyi famille ye yongere imubone ari muzima kuko imbaraga ubuntu n imbabazi ugira bitarondoreka nibirenze ibi urabikora tubisabye twizeye twisunze umubyeyi Bikira Maria ngo udusabire amen
Uwiteka mana yacu umva gutaka kw’abagaragu bawe maze ukorere ugushaka kwawe uyu mubyeyi MU izina rya yezu kristu umwana wawe n’umwami wacu.Amen
Mana idukunda ibyo udukorera byose ni ku mpuhwe zawe byarashobokaga ko uyu muntu aba yaratuvuyemo ariko warabiretse amara imyaka 6 yose kandi ntituza azamara ingahe ariko kubera nyine za mpuhwe zawe z’igisagirane tubabarire umukangure utitaye ku bicumuro byacu ahubwo ku mpuhwe zawe,Mana ndakwinginze ntazave mu mubiri utabanje kwigaragaza ngo abe bamubone twese abazumva iyo nkuru tuzaguha amashimwe
MANA ISHOBORA BYOSE, NZI KO NTA KIKUNANIRA NIBI KURI WOWE NI UBUFINDO, NZI KO HARI ICYO UZAKORA KU GIHE WATEGUYE WOWE UZAMUKANGURA
MAna Nyagasani natanze iki koko ngo njye mbe ndi muzima ntekereje ko nanjye nabyaye muri uriya mwaka nkaba ndi muzima bituma ngutakambira Mana Nyirubuntu budashira ngo urebane impuhwe uyu mubyeyi umukangure nawe arebane numwana we baganire bakine. bikorere kwihesha ikuzo mubawe Nyagasani kandi nziko ntakikunanira.
Mana ntakibasha kurogoya umurambo wawe ndatsinze mana ya Israeli wiyerekane muruyu muryango icyubahiro gikomeze kuba icyo ijambo ryawe ritubwira ko ntakiba batari ubushake bwawe
MANA KO WUMVA KOKO WAMUTABAYE
Mana ongera ugaragaze ukuboko kwawe gufite imbaraga
Nyagasani Mubyeyi ugira impuhwe n’ibambe, wowe muganga usumba abaganga bose, rebana impuwe uyu mubyeyi kandi ukomeza umuryango we.
Byose bibe uko ushaka Nyagasani kuko imigambi yawe n’iy’abantu bidahura.
Nukuri birababaje ndetse cyane rwose, Mana tabara tabara kdi nziko ntakikunanira. uyu muryango urabaye wuhe igisubizo mana.
Mana weee,Tabara uno mubyeyi tuzatambutsa amashimwe yawe.arababaye mana we,ita ku marira yuno mwana.wumve gusenga kw’ abana bawe.
Mana umva gusenga kdi uzigaragaze yuko ur’imana tabara families ubazanire ubwiza bwawe babone ko uriho kd uzahoraho wiyibagize iminsi yubugoryi bwacu wumve gutaka kwacu.
Uwiteka Mana Ishobora byose ndakwinginze ngo ukize uno mudamu, umuryango we urababaye cyane, ndakwinginze ngo ubahoze amarira yose barize kuko ushobora byose ntakikunanira, ibidashobokera abana ba abantu wowe urabishoboye, uruta aba doctors bose bo kwisi, twabonye ibitangaza byinshi wakoze, wazuye Razaro wari umaze iminsi 4 mumva ndakwinginze Gitare cya Mahanga ukize uno mudamu kugira ngo abanyarwanda bose bamenye ko ariwo wowe Mana ni mw’izina ryawe nsenze nizeye Amen.
Mana uri nkuru ukora ibikomeye byananiranye ntawagereranywa nawe. uko wari uri nubu niko uri ntuhinduka. Razaro we yari yarapfuye yaraboze yaranutse ariko waramuzuye arakira aragenda. iby’uyu mumama rero wabishobora ugakora igitangaza ibi byose bikaba byarabaye kugira ngo wiyubahishe. Bikore Mana bikorere kwiyubahisha rema ishimwe mu bantu batakuzi bakizwe n’abaganga b’ibitaro bya Kanombe bakumenye ko uri Imana ishobora byose. Urakoze ko unyumvise nsenze nizeye ko ubishoboye mu izina rya Yesu. Amen
Mana kiza uyu mumama .abomwisi babeshya se ngo barasenga kumaradio ikanombe bara hayobewe ubard satarde gitwaza .....!!!!
Uwiteka Mana wumve gusenga kwacu maze ugirire impuhwe uyu mubyeyi umukangure kuko ni wowe ushobora byose ntacyakunanira maze yongere kubonana n’imuryango we !
uwiteka isumbabyose wumvegusaba kwababose uzi ububabare bw’uyumuryango kurusha bose ngaho ihesh’icyubahiro nimwizina ryawe yesu tugusabye amen
Imana ya vanye abisilayeli ukabambutsa inyanja itukura,Imana wabanye na Daniel nabagenzi be Imana yabanye na Dawisi,Job,ELIYA nabandi benshi tuzi wakoreye ibikomeye turakwinginze ukore ibikomeye uyumubyeyi akanguke mwizina rya Yesu.Amen
Nyagasani Mana ko ari wowe ushobora byose kdi uzi impamvu ibi byose biba koko watabaye uno mubyeyi akabashaka kubonana numuryango we koko. Turakwinginze pee
Nanyuma yazero irakora nae izobimukorera kuko vyos biba kunteguro yayo igih kizogera yigaragaz yonger imusangiz nabiw #Amen
Yezu wazuye Razaro ntiyananirwa gukangura ug mugore.
YEZU ndagusenga
YEZU. ndakwizera
.
Mana yanjye, Mana ya Kagame Paul President w’Urwanda, Mana ya Gitwaza, Mana yabanyarwanda, Mana ya Aburahamu, Mana ya Isaka, Mana ya Yakobo tabara Uyu mumama kugirango Izina ryawe rirusheho guhimbazwa.
Imana ishobora byose,turakwinginze nk’Imana,twe abana b’abantu twarananiwe ark wowe tuzi ko ushobora byose kuko uri Imana.turakwinginze ,turapfukamye dusabira uyu mubyeyi ngo umukize,Nyagasani ntitugutota amagambo kko ntitugutegeka ark ibyo ushaka kd ushima abe aribyo byigaragaza(biba)Amen
Imana ikimurinze iyi myaka yose nuko izi impamvu kd simbi ahubwo ninziza kuko izatuma izina ry’Uwiteka rihabwa icyubahiro azakanguka kd azarama arere umwana we.tujye twibuka ko byose nibeberaho kubahisha izina ry’Imana.Mana kora ibikomeye umugarure ibuntu.
yemwe iyisi nimbi pe Imana ikomeze ifashe uyumugabo nawe arababaje
yemwe iyisi nimbi pe Imana ikomeze ifashe uyumugabo nawe arababaje
Humura humura Imana irakuzi ntabwo yazindutse cyanga ngo isinzire ni isaha itaragera ngo ikore imirimo yayo.Isaha igeze Imana izagaragaza ubushobozi bwayo.
Numva umuntu umaze imyaka 6 ubwabyo ni igitangaza. nemera kdi Imana ishobora byose ni ukuri uyu yakanguka kugira ngo IMANA itaragaze ko ari Imana nya Mana. dutegereze isaha y’umugambi w Imana twizeye. Amen
Ndabizi ko uri Imana isumva byose kandi tuzi ubuhanga bwawe Yesu mwami wabami niwowe muganga ukomeye kurusha byose nukuri ndakwinginze urebe uyu mubyeyi pe.
Mana data watwese waremye ijuru n’isi nkusabye nize ko uzerekana igitangaza cyawe kuko ariwowe twiringira twese Nyagasani kiza uyumubyeyi rwose tugusabye tukwinginze Amen
wikwiheba inzira zimana zirenga 1000 aho abana babantu bananiriwe niho imana ikora tekereza imyaka amaze atarapfa nge ndumva azakira akareba ikibondo cye
In God we trust
Yobu yaravuze Ngo nzi Yuko ushobora byose kandi ntakibasha kurogoya imigambi yawe .ibyo abaganga batashobora Imana yo irabishoboye cyaneeee!uyu mugabo yabaye intwari kandi akomeze gusenga yikomeje kuko ijambo rya nyuma rifitwe n’Imana kdi nizeye ko izakora ibyo ishaka mu gihe cyagenwe


text:
Umwe mu bakunzi b’Ikinyamakuru Ukwezi.com witwa Gatera, yatwandikiye inyandiko igaragaza igitekerezo cye ndetse n’uko afata inkuru na raporo zishinja u Rwanda gutoza abasirikare bagamije gutera u Burundi bagahirika ubutegetsi bwa Perezida Pierre Nkurunziza. Ku bwe, asanga iyi ari ikinamico isekeje ndetse buri wese asesenguye akaba yabyibonera. Iyi nyandiko ye iragira iti:
Sindi umunyapolitiki ariko kandi nkurikiranira hafi ibijyanye n’imiyoborere y’ibihugu byo mu karere u Rwanda ruherereyemo. Iyo nsomye inkuru zivuga kuri raporo z’umuryango w’Abibumbye zishinja u Rwanda gutoza abarundi bifuza kujya gutera igihugu cyabo ngo bahirike Pierre Nkurunziza, mbona ari ikinamico isekeje kurusha izindi numvise mbere zose, ikinamico idafite icyo yigisha, usesengura ugasanga ibabaje kandi igamije guteranya abarundi n’abanyarwanda.
Munyumve neza, njyewe ndi umunyarwanda ariko sinakwemera gushyigikira amakosa y’igihugu cyanjye ndamutse mbona ahari, kuko nzi ko n’urubyiruko rwo hambere kuba rwarashyigikiye amakosa y’abayobozi bariho icyo gihe ari byo byatumye Jenoside iba. Ndamutse mbona ubuyobozi bw’u Rwanda burimo kwatsa umuriro, sinabishyigikira kuko naba nzi ko nanjye umuriro ushobora kuzanyotsa. Ibyo mvuga rero sinshingira mwuka mubi uri hagati y’ibihugu byombi, si ku marangamutima cyangwa ikindi, ahubwo icyo njyewe nshingiraho, ni ibimenyetso bigaragazwa muri raporo z’umuryango w’Abibumbye, bavuga ko ari byo twagenderaho twemeza ko u Rwanda rutoza abarwanyi bashaka kuzatera u Burundi. Munyemerere namwe mutekereze ku byo ngiye kubabwira, murasanga rwose harimo kwigiza nkana.
Ikimenyetso simusiga izi raporo zishingiraho, ni ukuba hari abarwanyi b’abarundi izo mpuguke z’Umuryango w’Abibumbye zivuga ko zasanze muri Repubulika Iharanira Demokarasi ya Kongo, bakitangira ubuhamya ko baherewe imyitozo mu Rwanda kandi ko batojwe n’abasirikare bakuru b’u Rwanda. Reka aha tuhatekerezeho kandi dushyire mu gaciro dufatanyije gusesengura nk’abantu bafite ubwenge, wenda n’iyo twaba tutazi ibya politiki.
Abo bantu babajijwe (n’ubwo ntakwemeza ko bahari) ni inshuti z’u Rwanda zatewe inkunga na Leta y’u Rwanda kandi zigiterwa inkunga ngo zizasohoze umugambi wazo? Niba ari ukuri se ubwo, baba ari ibicucu bingana iki kuburyo batangaza ibanga ry’uko hari urimo kubashyigikira? Baba se ari ibigoryi bitagira ubwenge ku kihe kigero, kuburyo bakwemera kuvuga aho imbaraga bazifashisha batera u Burundi zishingiye? Ubwose baba bumva bazakomeza kubona inkunga z’u Rwanda kandi bamena ibanga ry’akazi? Ubwo koko iyo si ikinamico?
Niba ku rundi ruhande tuvuge ko abo bantu atari inshuti z’u Rwanda kandi bakaba batarukunda, aho rwose sinza no kuhatinda, nyine uwo wanga umugerekaho icyamuhesha isura mbi cyose, ni nk’uko nta gihugu ku isi kitabura abatavuga rumwe n’ubutegetsi bwacyo, kandi utavuga rumwe n’ubutegetsi wese usanga abuvuga nabi, icyiza cyose bukora agashaka isura mbi abiganishamo, uwo urwanya ntibishoboka ko wamugaragaza neza, waba utsinzwe!
Ese ubundi ababajijwe, kuki bataba ari abanyarwanda basanzwe mu mashyamba ya Repubulika Iharanira Demokarasi ya Kongo? Kuki bataba ari interahamwe zo muri FDLR zirwanya ubutegetsi buriho muri Leta y’u Rwanda, kandi ko byumvikana icyavuga nabi u Rwanda cyose bagisamira hejuru? Izo mpuguke zakoze raporo zabanje gusaba ibihe byangombwa ngo zemere ko abo zabajije ari Abarundi koko? Ko hari n’abarundi bavugwaho gufatanya na FDLR kurwanya ubutegetsi bw’u Rwanda, ni iki cyatwemeza ko batabeshya ? Aha naho muhatekereze, murasanga abavugwa ko babajijwe ubwabo ari ikimenyetso ko izi raporo ari ikinamico zisekeje kandi zidashingiye ku bimenyetso bifatika.
Abanyarwanda n’abarundi turi abavandimwe, kandi ibibazo by’imiyoborere iri mu Burundi tutabyitondeye twazisanga tumeze nka kumwe Koreya ya Ruguru n’iy’epfo bitajya bicana uwaka, ugasanga tugendeye kuri izi raporo duhise twangana nk’abaturage kandi ibivugwa ari uguharabikana gushingiye ku nyungu za Politiki y’abari ku butegetsi mu Burundi.
Ikitonderwa: Iyi nyandiko yanjye, ni ibitekerezo byanjye nka Gatera ariko buri wese ashobora kugira igitekerezo ayitangaho, tukungurana ibitekerezo bigamije kubaka amahoro n’ubumwe bw’abanyarwanda n’abarundi.


text:
Ibi yabigarutseho mu itangizwa ry’ukwezi kwahariwe imiyoborere myiza mu Murenge wa Butare mu karere ka Rusizi, kuwa Gatatu w’iki cyumweru tariki 14 Nzeri 2016.
Meya Harerimana yavuze ko abaturage bakwiye kugira impungenge zo kujya mu Burundi abasaba kubanza kubitekerezaho byanarimba bakabireka aho kugira ngo bazirengere ingaruka bishobora kubagiraho.
Yagize ati “ Kujya mu Burundi nta we ubibabujije ariko mwirinde, ni ukujyayo mwabanje kubitekerezaho. Muzagende mumeze nk’uruvu. Muzarurebe iyo rujya kwambuka umuhanda akenshi barugonga rukiri kwibaza, ngende se cyangwa ngaruke, imodoka ikarinda irugonga rukiri muri ibyo. Mwebwe rero muzajye mwibaza ibyo mukiri mu rugo iwanyu ntimuzabyibaze mwageze kuri Ruhwa[umugezi utandukanya ibihugu byombi]. ”
Yakomeje agira ati “ Hanyuma nufata umwanzuro wo kuhatemberera, ujyeyo nyine wafashe icyemezo ko ibiri bukubeho ubyirengera. Ni ukujya ahantu uziko hashobora kuba hari ikibazo, ugomba guhitamo wabona bitari ngombwa cyane ibikujyanyeyo ukabyihorera kubera ko nujyayo bakagufata bazagushinja ibinyoma.”
Bamwe mu baturage baturiye hafi y’umupaka w’u Rwanda n’u Burundi bavuga akenshi ko bajya mu Burundi bagiye guhinga imirima bafiteyo ndetse no gusura abavandimwe n’incuti.
Irankunda Naason ati “ Bamwe na bamwe bajya mu Burundi guhinga imyumbati n’ibishyimbo mu mirima yabo ariko kubera umutekano mucye, muri iyi minsi ntabwo ari benshi bajyayo.”
Ntirivamunda Evariste avuga ko akunda kujya mu Burundi gusura umuryango we ndetse no gukora iyindi mirimo itandukanye.
Ati “ I Burundi turaturanye, hari abo twashyingiyeyo, hari abasura imiryango yabo, hari abahingayo ariko gahunda ya Leta iriho ubu ngubu umuntu ajya i Burundi abanje kwerekana ibyangombwa n’impamvu y’urugendo kuko hari abantu bashyizwe ku mupaka babigenzura. Ibibazo by’umutekano muke birahari. Mfite bashiki banjye najyaga njya kubasura ariko ubu ngubu bavuze ko umutekano umeze nabi ntabwo mperuka kujyayo.”
Muri Kanama uyu mwaka, uwitwa Kwizera Jean utuye mu Murenge wa Bugarama yarashwe mu ivi n’abantu avuga ko bari baturutse i Burundi banyuze mu mugezi wa Ruhwa.


text:
Abagore babaho mu buzima bugoye mu gihe batwite, biba bibi cyane iyo bafite ibibazo bitandukanye mu buzima kuko hari ubwo bibaviramo kwiheba.
Inyigo yakorewe mu kigo cy’Ubushakashatsi mu by’Ubuzima (Centre for Health Equity Studies) giherereye i Stockholm muri Suède yagaragaje ko ababyeyi(umugabo n’umugore) bakundakugira ukwiheba gukabije mu gihe umugore atwite, umwana wabo aba afite amahirwe menshi yo kuvuka atarageza igihe.
Ubu bushakashatsi bwasohotse mu kinyamakuru cy’ubuvuzi cyitwa BJOG (International Journal of Obstetrics and Gynaecology) bwakorewe ku bana ibihumbi 350 kuva muri 2007 kugeza muri 2012.
Ikinyamakuru Topsante.com gitangaza ko iyo umubyeyi umwe muri babiri yabaga yaragize ibibazo byo kwigunga bikamuzanira kwiheba hagati yo gusama n’igihembwe cya kabiri cyo gutwita, uwo mugore yabyaraga umwana utagejeje igihe, benshi bakaba barabyaraga mbere y’amezi umunani.
Kwiheba gukabije gutuma umubyeyi abyara umwana utuzuye ngo kwiyongera hagati ya 30 na 40 % iyo ari umubyeyi w’umugore ugufite na ho bikagera kuri 38% iyo n’umugabo agufite.
Ubu bushakashatsi bugira buti “Ukwiheba gukabije hagati y’umwe mu bashakanye cyangwa bombi bigira ingaruka ku mubyeyi no ku mwana bazabyara akazavuka atujuje igihe.”
Mu gihe wumva bitangiye ku kubaho cyangwa ubikeka uba ugomba gushaka abajyanama mu by’imitekerereze bakagufasha.
Inyigo zitandukanye zagiye zerekana ko kubyara umwana utuzuye bimugiraho ingaruka mu buzima bwe bw’ahazaza nko kudindira mu mikurire, kudasabana, kwitwara nabi, kudafata neza mu ishuri n’ibindi bibazo bitandukanye.


text:
Ibikwiye kwitabwaho mbere yo gufata icyemezo cyo kurongora cyangwa kurongorwa
Nufata icyemezo cyo kurongora cyangwa kurongorwa, menya ko ubukwe bwawe bukwinjije mu wundi muryango kandi bukakunga nawo.
Nzi abantu benshi cyane barongora cyangwa barongorwa batekereza ko isano izaguma hagati yabo gusa, ariko ibi biba ari akaga gakomeye. Iyo rero urongoye cyangwa urongowe, uba winjiye mu buzima bwa kivandimwe n’umuryango w’uwo mushakanye, ntabwo mukomeza kwibanira muri babiri basa. Muba mubaye ipfundo ryunga iyo miryango ibiri, kuko iyo mumaze gushyingiranwa iyo miryango yanyu iba ibaye nk’;abavandimwe.
Ni yo mpamvu iyo ugejeje igihe cyo kurongora cyangwa kurongorwa ntabwo aba ari igihe cyo kwitegereza uburanga bw’umukobwa cyangwa umusore gusa, ahubwo ni ngombwa no kwitegereza umuryango we kugira ngo umenye umuryango ugiye kwinjiramo uwo ari wo. Iyo ugeze mu gihe cyo gutekereza kuri ibi, hari byinshi uba ugomba kwitaho.
Ushobora kwinjira mu muryango w’abanebwe, ndakubwira ukuri ko icyuya kizakurenga nurongora umukobwa uteye atyo, cyangwa se nubana n’umusore uteye atyo. Bizakugora cyane kumusakuriza umushishikariza gushaka ubuzima. Uzi ko ushobora gushaka umukobwa utazi no gusonga ubugali?
Abandi ntibagira ayo mahirwe, kandi ku bakobwa ni bibi cyane. Byaba rero ari akaga kuri twe nk’ababyeyi kuba abana bacu barushinga batazi imirimo itandukanye, nko guteka. Kubw’ibyo, ni ngombwa amenye guteka, kuko iyo abizi bigaragaza umuryango aturukamo n’uburyo yarezwe.
Ushobora gutekereza ko uri kurera abana bawe neza, nyamara muri iki gihe hari ingorane z’uko dusigaye dufite abakozi mu ngo zacu. Iyo ufite umukozi mu rugo rwawe, kenshi abana bawe ntacyo bakora. Ubundi kandi usanga barya bagasiga amasahani aho ku meza.
Hari abandi bana bagera mu mashuri yisumbuye batazi kumesa imyenda yabo, kuko mu rugo baba bafite uwo kubamesera, cyangwa se hari imashini zimesa. Nyamara, aho ushyingiwe bashobora kuba bataranabona imashini imesa, hanyuma wagerayo ukabaza uti ‘imashini iri he?’ Nabo bakakubaza bati ‘yo gukora iki?’ ‘Yo gusya ibigori se?’ Kuko ari yo mashini basanzwe bazi.
None se nawe, ntuzi no guhindura ikirahure cy’itara cyangwa se guhanaguramo umukungugu! Byashoboka ko umwe yanavukiye mu nzu irimo umuriro, ariko washyingirwa ukajya mu nzu itarimo uwo muriro, wagerayo ugatangara kuko utazi no gucana itara ry’ikirahuri. Kubw’ibyo, turashishikariza abana kwiga gukora imirimo itandukanye, batabikoreye guhitamo, kabone n’ubwo waba ufite uwo kubigukorera mu rugo.
Nagiye ahantu hamwe, baravuga bati ‘twe mu muco wacu iyo ushaka kurongora umukobwa kandi ushaka kumenya ko azi cyangwa atazi gukora akazi runaka, ntureba uburyo yambaye. Ahubwo ujya iwabo, wajya kuhagera ukitegereza inzira ijyayo uburyo itunganijwe. Iyo usanze irimo umwanda, uhita wanzura ko uyu mukobwa ari umunyamwanda. Icyo gihe ntiwirirwa wigora ujya kuvugana nawe byinshi. Uhita uvuga uti’niba mfite na gahunda yo kumurongora, ariko icyo nzi ni uko ngiye kurongora umunyamwanda.
Ushobora kujya kurambagiza mu wundi muryango, ugasanga barwaye indwara zikomoka ku mwanda. Iyo rero utazi uko wabyifatamo uzahahurira n’akaga gakomeye cyane. Ariko icyo nshaka kukubwira ni uko kurongora cyangwa kurongorwa bikwinjiza mu wundi muryango burundu, bikawunga n’uwawe. Kubw’ibyo, si icyemezo cyo gupfa gufatwa. Wibuke ko iyo urongoye cyangwa urongowe, uba winjije abantu bawe mu muryango kuburyo bishobora kukubyarira ibibazo utazikuramo mu gihe udashishoje, ariko iyo ushishoje bikubyarira umugisha.
Ev. Mwakasege


text:
Uri umuntu uri kubaka cyangwa mu kazi kawe ucyeneye uwakugezaho amabuye meza kandi ku biciro utasanga ahandi, uyu ni umwe muri ba Rwiyemezamirimo wavugisha mu kanya gato akakugezaho amabuye nk’uko mwaba mwabyumvikanye.
Amabuye yo mu bwoko bwa gravier,concasse n’amabuye manini yose birashoboka biranoroshye kuyabona dore ko twagufasha bitewe n’uko wifuza niba twayakuzanira aho wubakishiriza, cyangwa niba twavugana ukaza kuyifatira byose birashoboka.
Ikirombe ducukuramo aya mabuye giherereye Umurenge wa murambi,urenze i rutongo mu karere ka Rulindo.
Wifuza service zacu cyangwa kuba wamenya ibirenzeho waduhamagara kuri telefone yacu +250 785 780 149


text:
Amakuru yageze kuri Kigali Today muri iki gitondo, ni uko Nyandwi yari amaze iminsi atajya ku kazi nyuma yo kumva atameze neza.
Kuwa mbere w’iki cyumweru ni bwo yagiye kwa muganga ku Bitaro byitiriwe Umwami Fayscal ari ho yapfiriye.
Nyandwi waminuje mu by’ubuhinzi bwo kubungabunga umusaruro yinjiye mu Nteko Ishingamategeko y’inzibacyuho tariki 22 Ugushyingo 2002, nyuma yo gukora imirimo ikomeye mu buyobozi bukuru bw’igihugu n’inzego z’ibanze.
Nyuma gato ya Jenoside yakorewe Abatutsi muri 1994, yabaye umuyobozi w’icyahoze ari Perefegitura ya Gitarama kugeza muri Gashyantare mu 1999.
Mu gihe cy’intambara cy’abiyise Abacengezi yashegeshe Amajyaruguru n’Uburengerezuba ndetse n’ibice by’icyahoze ari Gitarama yagize uruhare runini mu kurwanya Abacengezi.
Abo bacengezi bigeze kumugera amajanja bashaka kumwica bamutegeye ahitwa ku Kivumu ubu mu Karere ka Muhanga ku bw’amahirwe ararusimbuka ariko bahitana umushoferi we.
Kuva muri Werurwe 2000 yazamuwe mu ntera agirwa Minisitiri w’Ubutegetsi bw’Igihugu n’Amajyambere ya Komini kugeza muri Kanama 2003.
Mu Ukwakira 2003 yongeraga kwinjira mu nteko kuva icyo gihe kugeza uyu munsi akaba yari akiri umudepite.
Nyakwigendera yavukiye mu Karere ka Nyamagabe mu Ntara y’Amajyepfo yitabye Imana afite imyaka 62, asize abana babiri.
Ibitekerezo ( 12 )
iman imwakir
Mbega agahinda weee, ese abayobozi bacu kobarimo kuducika Mana ibi nibiki urimo kudukorera koko? Umugabo w’imfura Mucyo ejobundi yaritahiye none nihaciye kabiri na Nyandwi aramukurikiye koko? ntakundi Imana imwakire mubayo aruhukire mumahoro gusa igihugu kibuze umuntu wingirakamaro.
Imana imwakire mu bayo aruhukire mu mahoro
_RIP
Tubuze intore, kuva mumubiri birababaza, ariko iyo wari intore ntagushidikanya ko Imana ikwakira.dukomeze twihangane kandi twihanganisha imiryango a size tunayifata mumugongo.
IMANA IMWAKIRE MUBAYO TWIFATANYIJE NABASIGAYE MUKABABARO
Muhindure abakozi bambassade i bxl Belgique
IMANA IMWAKIRE MUBAYO IMWIYEREKE ITEKA ARUHUKIRE MUMAHORO
may God receive him
NARUHUKIRE MUMAHORO CYANE KO YAKOREYE IGIHUGU CYACU KDI NEZA
Imana imwakire tuzahora tuzirikana uruhare yagize mu iterambere ry’igihugu cyacu cyane muri Muhanga
Imana imwakire, yakoreye igihugu neza. Ntazibagira mu mitima y’abanyarwanda.
Azize iki c we?? Agire iruhuko ridashira


text:
Ibi Bugingo Emmanuel yabitangaje ubwo Minispoc yifatanyaga n’abatuye Akarere ka Rubavu muri siporo kuri bose kuri uyu wa Gatandatu tariki 17 Nzeri 2016.
Ni igikorwa cyitabiriwe n’ingeri zitandukanye z’abaturage harimo urubyiruko, ababyeyi n’abayobozi mu nzego zinyuranye zo mu Karere n’Umurenge wa Rugerero wabereyemo iyo siporo.
Mu ijambo yagejeje ku bari bateraniye aho, Bugingo yagize ati "Rubavu mwiyita ’Brazil’, abana banyu benshi batunzwe na siporo harimo abakina mu makipe akomeye y’umupira w’amaguru mu Rwanda no hanze, abandi barasiganwa ku magare bagahesha igihugu ishema, namwe mugomba kurushaho kumva akamaro kayo ku buzima bwanyu ndetse ku bakiri bato, mwatera ikirenge mu cya bakuru banyu mukayigira umwuga."
Yakomeje ababwira ko igihugu cyatekereje gushyiraho gahunda yo gushishikariza abaturage gukora siporo nyuma y’uko hari indwara zitandura zirimo umubyibuho ukabije, umutima, igisukari (Diabete) n’izindi zikomeje gushegesha ubuzima bwa benshi nyamara urukingo rwazo rworoshye ari ugukora siporo.
Uretse iyi gahunda ya siporo kuri bose yagiye itangizwa mu Turere dutandukanye, Leta yashyiriyeho abakozi bayo uburyo bwo gukora siporo ibagenera amasaha abiri yo ku wa Gatanu saa Cyenda kugira ngo barusheho guhangana n’indwara zitandura.
Umuyobozi w’Akarere ka Rubavu wungirije ushinzwe imibereho myiza y’abaturage, Uwampayizina Marie Grace we yagize ati "Muri Rubabu n’Umurenge wa Rugerero by’umwihariko, siporo ni umuco wacu, muri weekend imihanda iba yuzuye, abandi bagiye ku Kivu ndetse no mu mazu akorerwamo siporo. Turishimira ko abayobozi muri Minispoc baje kwifatanya natwe. Ni iby’agaciro kandi tuzakomeza kurwanira umwanya wa mbere kuko ubu nta baduhiga mu gukora siporo."
Umurenge wa Rugerero ubaye uwa mbere ukorewemo siporo kuri bose kuko ubusanzwe yakorerwaga ku byicaro by’Uturere, Bugingo akaba avuga ko ari ubundi buryo bashyizeho bwo kwegera cyane abaturage kurushaho.
Akarere ka Rubavu ni kamwe mu turere two mu Rwanda dukunda guturakamo abakinnyi benshi b’umupira w’amaguru bakomeye nka Haruna Niyonzima ukinira Yanga yo muri Tanzania, Nirisalike Salomon n’abandi.


text:
Umukozi ushinzwe ubuhinzi mu karere ka Karongi Safari Fabien avuga ko bagiye kujya batanga amanota bakurikije imikorere y’abafashamyumvire, akaba ari nayo bagenderaho babagenera ibihembo.
Yagize ati« Tugiye kujya dusura abafashamyumvire, dusure imirirma bigishirizaho, turebe imikorere yabo dutange amanota, bahabwe ishimwe hakurikijwe uko barushanyijwe. »
Abafashamyumvire mu buhinzi ubusanzwe bafasha abahinzi gusobabukirwa uburyo bagomba guhinga hakurikijwe amabwiriza.
Ubuyobozi buvuga ko bwizeye neza ko bizanoza imikorere yabo bikanazamure ubuhinzi muri rusange, kuko umuntu ukorera igihembo n’ukorera ubushake batanga umusaruro utandukanye cyane.
Ku ruhande rw’abafashamyumvire, nabo bemeza ko ubu buryo bushya ari bumwe mu nzira zo guha ingufu imikorere yabo nk’uko bivugwa na Semanza Henritier.
Ati « Mbere twajyaga dukorera ubuntu, ingufu zacu zose tukazishora mu bwitange ariko ubu kuba tuzi ko hagiye kujyaho ibihembo bizatuma buri wese akora ashaka amanota menshi kugira ngo ahembwe »
Mugenzi we Uwamahoro Floride we yemeza ko muri bo hari abakoranaga umwete muke kuko babaga bazi ko nta gihembo.
Ati « Ubusanzwe abenshi twabigendagamo biguru ntege kubera ko kwari ugukorera ubushake nta kintu duhabwa, ariko ibi bihembo bigiye gutuma dushyiramo umuhate.»
Igihembo gikuru ku bafashamyumvire bagize amanota ya mbere kizaba ari amafaranga ibihumbi 120, abagize munsi ya 50% bo nta gihembo bazajya bahabwa, ibi bikazajya bikorwa muri buri gihembwe cy’ihinga.
Iyi gahunda ishyizweho mu gihe n’ubwo ubuhinzi butunze abarenga 80% muri aka Karere, bigaragara ko bukiri hasi.


text:
Muchoma yasohoye amashusho y’indirimbo ashyira mu ziyoboye muri 2016
Umuraperi Nizeyimana Didier[Muchoma] ukorera umuziki muri Leta Zunze Ubumwe za Amerika yashyize hanze amashusho y’indirimbo yise ‘Mtoto’, ayiha amanota nk’imwe mu za mbere nziza z’umwaka wa 2016.
Muchoma atuye muri Leta Zunze Ubumwe za Amerika ahitwa Austin muri Texas ari naho akorera ubuhanzi bwe. Afite izindi ndirimbo zizwi zirimo “Sarah”, ‘Mademu Waleo” ,”Sikutaki” ,”Asante” ,”My love” n’izindi.
Yabwiye IGIHE ko yahimbye indirimbo ‘Mtoto’ ashingiye ku byo yanyuzemo mu rukundo mu myaka itanu ishize, akavuga ko ikubiyemo ubutumwa bwigisha abantu kuba abanyakuri kandi bagaharanira kuzuza isezerano baba baragize.
Yagize ati “Icyatumye nandika iyi ndirimbo ni uko hari aho bihuriye n’urukundo nanyuzemo mu myaka itanu ishize. Isomo nakuyemo ni uko naje gusanga abantu benshi bimaze kutunanira gusohoza amasezerano tuba twaragiranye n’abantu. Nkagira inama abantu ko byaba byiza tubaye abanyakuri, nta mpamvu yo kwizeza umuntu ibyo utazashobora kugira ngo utazagira abo utera agahinda.”
Mu mashusho y’indirimbo ‘Mtoto’ ya Muchoma hagaragaramo umusore n’umukobwa batangiye gukundana bakiri bato kugeza bakuze hanyuma umusore yaje kwinjira mu gisirikare ajya ku itabaro amarayo imyaka myishi , byatumye umukobwa arambirwa gutegereza afata icyemezo cyo kurushinga n’undi musore kandi agifite isezerano ry’uwo bakundanye kuva mu buto.
Ku munsi w’ubukwe bw’umukobwa, wa musirikare yaratashye ndetse agera ahabereye ibirori umugeni akimubita amaso ubukwe burahagarara kuko yari abonye uwo yihebeye mu myaka myinshi yari ishize.
Muchoma ashimangira ko amashusho y’iyi ndirimbo agiye kumugaragaza nk’umuhanzi ubikora by’umwuga kandi ufite ubuhanga. Yahamije ko iyi ndirimbo ye iri mu za mbere abonamo ubuhanga kandi zizaryohera abakunzi b’umuziki mu mwaka wa 2016.
Ati “Iyi video yanjye ndahamya ko ari imwe mu nziza cyane zisohotse uyu mwaka cyangwa se akaba ari yo ya mbere nkurikije uko mbona benshi bayakiriye. Ni byo kuko nayishizemo imbaraga zanjye zishoboka kugirango ngaragarize Abanyarwanda ko ndi umuhanzi ushoboye atari bya bindi byo gupacapaca.”
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Kuya 30-31 Nyakanga 2007, ku nshuro ya 3, I Kigali, hateraniye inama nkuru ya 3 y’abana. Abana bagera kuri 416, bahagarariye bagenzi babo, baturutse mu mirenge yo hirya no hino yo mu Rwanda, bitabiriye iyo nama.
Muri iyo nama, abana bagaragaje ibibazo bikomeje kugariza abana; harimo iby’ihohoterwa, abana bakomeje kuvutswa uburenganzira bwo kwiga n’ababyeyi babo, ibibazo by’ubukene ndetse n’ibibazo by’abana bavukira mu magereza.
Abana bijejwe n’abayobozi bitariye iyo nama ko ibyo bibazo byose babikurikirana kandi ko umuti wabyo utazatinda kuboneka.
Mu ijambo rye, Minisitiri w’intebe, Bwana Bernard Makuza, wafunguye iyo nama ku mugaragaro, yavuze ko, abana bagomba guteganyirizwa bijyanye no kuringaniza imbyaro n’umusaruro. Ababyeyi, ntibumve ko abana babo bagomba kuba ba Hagenimana, ba hategekimana, n’andi mazina.
Mu kiganiro bagiranye na Radiyo Ijwi ry”amerika, abana basabye bakomeje ko imyanzuro izafatirwa muri iyi nama, yashyirwa mu bikorwa ntigende kubikwa mu tubati nk’uko byagiye bigaragara hamwe na hamwe mu nama zabanjirije iyi.
Ku nshuro ya 3 iyo nama iterana, abana biyemeje ko bagiye kugira uruhare mu kurwanya ubukene bwugarije u Rwanda, bijyanye n’insanganyamatsiko y’inama”umwana muri gahunda y’amajyambere rusange y’igihugu”.


text:
Ubuntu bw’Imana buratangaje!
Mbega uko nakunze ukuntu Yesu yagendaga mu nsisiro, azanye ubutumwa bwiza
bw’Imana kuri bose anakiza abo umwanzi yatwazaga igitugu !!!(Ibyakozwe
n’Intumwa 10 :38). Kubona umuntu utaritaye ku munaniro we, ku bukana
bw’izuba, ku bukomere bw’inzira kugirango amenyekanishe urukundo rw’Imana; ni
iby’igikundiro!
Aratangaje, ntiyasubiraga inyuma ku bwo kurushywa n’abantu; kenshi
yagaragaje impuhwe nyinshi kandi urukundo rwe rwinshi rwagaragariye ku buryo
atihimbarizaga kuzana ubutumwa bw’Imana ahubwo ko we yabaye ubwo butumwa. Ubwo
buntu bw’Imana bwahagurutsaga ibimuga, bugahumura impumyi, ibipfamatwi bikumva,
twibuke aho yabwiye wa mubembe ngo ndabishaka kira (Mariko1 :41) byose
byatumye Yesu aza mu isi byaberaga ko Imana yashakaga kandi igishaka gukiza
ibiremwa byayo.
Nka Mefibosheti na none (2 Samweli 9), tugomba kumenya neza ko turi
ibikoresho byera by’Imana, ntituri abanyabyaha ahubwo turi abahungu n’abakobwa
b’Imana nk’uko mu Befeso 2:4-7 havuga ngo ariko kuko Imana ari umutunzi
w’imbabazi, yaduhinduranye bazima na Kristo ku bw’urukundo rwinshi yadukunze, ubwo
twari dupfuye tuzize ibicumuro byacu (ubuntu ni bwo bwadukijije) ni uko
ituzurana nawe, itwicaranya nawe mu ijuru mu buryo bw’umwuka turi muri Kristo
Yesu kugirango mu bihe bizaza izerekane ubutunzi bw’ubuntu bwayo buhebuje
byose itugirira neza muri Kristo Yesu.
Ubwo buntu bw’Imana
buhamagarira abantu kwihana kugira ngo babone agakiza n’umunezero uzahoraho iteka
(Abaroma 2 :4), by’umwihariko abakiriye ubwo buntu ni bo bagomba kurangwa
no kugendera mu mirimo myiza.
ISUGI Gloriose/agakiza.org